Avis juridique important

|

31989L0647

Οδηγία 89/647/ΕΟΚ του Συμβουλίου της 18ης Δεκεμβρίου 1989 σχετικά με το συντελεστή φερεγγυότητας των πιστωτικών ιδρυμάτων

Επίσημη Εφημερίδα αριθ. L 386 της 30/12/1989 σ. 0014 - 0022 Φινλανδική ειδική έκδοση: Κεφάλαιο 6 τόμος 3 σ. 0039  Σουηδική ειδική έκδοση: Κεφάλαιο 6 τόμος 3 σ. 0039

ΟΔΗΓΙΑ ΤΟΥ ΣΥΜΒΟΥΛΙΟΥ της 18ης Δεκεμβρίου 1989 σχετικά με το συντελεστή φερεγγυότητας των πιστωτικών ιδρυμάτων ( 89/647/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 57 παράγραφος 2 πρώτη και τρίτη φράση,  την πρόταση της Επιτροπής^(1 ),  Σε συνεργασία με το Ευρωπαϊκό Κοινοβούλιο^(2 ),  ιΕχοντας υπόψη τη γνώμη της Οικονομικής και Κοινωνικής Επιτροπής^(3 ),  Εκτιμώντας :  ότι η παρούσα οδηγία είναι το αποτέλεσμα των εργασιών της Συμβουλευτικής Επιτροπής Τραπεζών, η οποία, δυνάμει του άρθρου 6 παράγραφος 4 της οδηγίας 77/780/ΕΟΚ του Συμβουλίου της 12ης Δεκεμβρίου 1977 περί του συντονισμού των νομοθετικών, κανονιστικών και  διοικητικών διατάξεων που αφορούν την ανάληψη και την άσκηση της δραστηριότητας πιστωτικού ιδρύματος^(4 ), όπως τροποποιήθηκε τελευταία από την οδηγία 89/646/ΕΟΚ^(5 ), είναι υπεύθυνη να υποβάλλει οποιαδήποτε πρόταση στην Επιτροπή για το συντονισμό των  συντελεστών που εφαρμόζονται στα κράτη μέλη  ότι η θέσπιση ενός κατάλληλου συντελεστή φερεγγυότητας διαδραματίζει σημαντικό ρόλο στην εποπτεία των πιστωτικών ιδρυμάτων  ότι ένας συντελεστής, για τον υπολογισμό του οποίου τα στοιχεία του ενεργητικού και τα εκτός ισολογισμού στοιχεία σταθμίζονται ανάλογα με το βαθμό πιστωτικού κινδύνου, αποτελεί ιδιαιτέρως χρήσιμο μέτρο για τη διασφάλιση της φερεγγυότητας  ότι ο καθορισμός κοινών κανόνων για τα ίδια κεφάλαια σε συνάρτηση με τα στοιχεία του ενεργητικού και τα εκτός ισολογισμού στοιχεία που υπόκεινται στον πιστωτικό κίνδυνο είναι, συνεπώς, ένα από τα ουσιαστικά στοιχεία της εναρμόνισης που απαιτείται για  την επίτευξη της αμοιβαίας αναγνώρισης των τεχνικών ελέγχου και, επομένως, για την ολοκλήρωση της εσωτερικής αγοράς στον τραπεζικό τομέα  ότι, για το λόγο αυτό, η παρούσα οδηγία πρέπει να εξεταστεί σε συνδυασμό με άλλα ειδικά μέσα τα οποία επίσης εναρμονίζουν τις θεμελιώδεις τεχνικές του ελέγχου των πιστωτικών ιδρυμάτων  ότι η παρούσα οδηγία πρέπει επίσης να θεωρηθεί ότι συμπληρώνει την οδηγία 89/646/ΕΟΚ που καθορίζει το γενικό πλαίσιο του οποίου η παρούσα οδηγία αποτελεί αναπόσπαστο μέρος   ότι τα πιστωτικά ιδρύματα καλούνται εντός μιας κοινής τραπεζικής αγοράς να ανταγωνίζονται απευθείας μεταξύ τους και ότι η έγκριση κοινών κανόνων φερεγγυότητας με τη μορφή ενός ελάχιστου συντελεστή θα έχει ως αποτέλεσμα την πρόληψη των στρεβλώσεων του  ανταγωνισμού και την ενίσχυση του τραπεζικού συστήματος της Κοινότητας  ότι η παρούσα οδηγία προβλέπει διαφορετικούς συντελεστές στάθμισης για τις εγγυήσεις που χορηγούνται από τα διάφορα χρηματοπιστωτικά ιδρύματα ( institutions financieres )  ότι η Επιτροπή αναλαμβάνει, συνεπώς, να εξετάσει εάν η παρούσα οδηγία δημιουργεί  σημαντικές στρεβλώσεις του ανταγωνισμού ανάμεσα στα πιστωτικά ιδρύματα και τις ασφαλιστικές εταιρείες και να κρίνει, ανάλογα με τα συμπεράσματα της εξέτασης αυτής, εάν δικαιολογείται να ληφθούν διορθωτικά μέτρα  ότι ο ελάχιστος συντελεστής που προβλέπεται στην παρούσα οδηγία ενισχύει το επίπεδο των ιδίων κεφαλαίων των πιστωτικών ιδρυμάτων στην Κοινότητα  ότι επελέγη το ποσοστό του 8 %, μετά από στατιστική έρευνα σχετικά με τις απαιτήσεις κεφαλαίου που ίσχυαν  στις αρχές του 1988  ότι η μέτρηση και ο συνυπολογισμός των κινδύνων επιτοκίου και τιμών συναλλάγματος και των άλλων κινδύνων αγοράς, έχουν επίσης μεγάλη σημασία για τον έλεγχο των πιστωτικών ιδρυμάτων  ότι, συνεπώς, η Επιτροπή, σε συνεργασία με τις αρμόδιες αρχές των  κρατών μελών και όλες τις άλλες υπηρεσίες που εργάζονται για τον ίδιο σκοπό, θα συνεχίσει τη μελέτη των τεχνικών που μπορούν να χρησιμοποιηθούν  ότι θα υποβάλει τις κατάλληλες προτάσεις για μεγαλύτερη εναρμόνιση των κανόνων ελέγχου όσον αφορά τους  κινδύνους αυτούς  ότι στην προσπάθειά της αυτή, θα μεριμνά, ειδικότερα, για την ενδεχόμενη αλληλεπίδραση των διαφόρων τραπεζικών κινδύνων  ότι, συνεπώς, θα δίνει ιδιαίτερη προσοχή στη συνέπεια των διαφόρων προτάσεων  ότι, διατυπώνοντας προτάσεις σχετικά με τους κανόνες ελέγχου που αφορούν τις υπηρεσίες επενδύσεων και την επάρκεια των ιδίων κεφαλαίων των φορέων που ασκούν δραστηριότητα στον τομέα αυτόν, η Επιτροπή θα φροντίζει ώστε να εφαρμόζονται ισοδύναμες  προϋποθέσεις όσον αφορά το επίπεδο των ιδίων κεφαλαίων, όταν ασκούνται οι ίδιες δραστηριότητες και αναλαμβάνονται οι ίδιοι κίνδυνοι  ότι η ακριβής λογιστική μέθοδος που θα εφαρμόζεται για τον υπολογισμό του συντελεστή φερεγγυότητας θα πρέπει να λαμβάνει υπόψη τις διατάξεις της οδηγίας 86/635/ΕΟΚ του Συμβουλίου της 8ης Δεκεμβρίου 1986 για τους ετήσιους και τους ενοποιημένους  λογαριασμούς των τραπεζών και των λοιπών χρηματοπιστωτικών ιδρυμάτων^(6 ), στην οποία έχουν ενσωματωθεί ορισμένες προσαρμογές των διατάξεων της οδηγίας 83/349/ΕΟΚ^(7 ), όπως τροποποιήθηκε από την πράξη προσχώρησης της Ισπανίας και της Πορτογαλίας  ότι, εν  αναμονή της μεταγραφής των διατάξεων των εν λόγω οδηγιών στο εσωτερικό δίκαιο των κρατών μελών, η εφαρμογή μιας συγκεκριμένης λογιστικής μεθόδου για τον υπολογισμό  του συντελεστή φερεγγυότητας επαφίεται στη διακριτική ευχέρεια των κρατών μελών  ότι η εφαρμογή συντελεστή στάθμισης 20 % στις ενυπόθηκες ομολογίες που διατηρούνται από πιστωτικό ίδρυμα μπορεί να προκαλέσει διαταραχές στην εθνική χρηματαγορά, όπου αυτού του είδους τα αξιόγραφα παίζουν βαρύνοντα ρόλο  ότι στην περίπτωση αυτή  λαμβάνονται προσωρινά μέτρα ώστε να εφαρμοστεί στάθμιση 10 %  ότι ενδέχεται να είναι αναγκαίο να επέρχονται κατά καιρούς τεχνικές τροποποιήσεις των λεπτομερών κανόνων που περιέχονται στην παρούσα οδηγία ούτως ώστε να λαμβάνονται υπόψη οι νέες εξελίξεις που σημειώνονται στον τραπεζικό τομέα  ότι η Επιτροπή θα  προβαίνει σ' αυτές τις τροποποιήσεις, εφόσον είναι αναγκαίες, μετά από διαβούλευση με τη Συμβουλευτική Επιτροπή Τραπεζών, στα πλαίσια των εκτελεστικών αρμοδιοτήτων που έχουν ανατεθεί στην Επιτροπή από τις διατάξεις της συνθήκης  ότι, στην περίπτωση  αυτή,  η Συμβουλευτική Επιτροπή Τραπεζών θα λειτουργεί ως "ρυθμιστική επιτροπή", σύμφωνα με τους διαδικαστικούς κανόνες που καθορίζονται στο άρθρο 2 [διαδικασία ΙΙΙ παραλλαγή β )] της απόφασης 87/373/ΕΟΚ του Συμβουλίου της 13ης Ιουλίου 1987 για τον καθορισμό  των όρων άσκησης των εκτελεστικών αρμοδιοτήτων που ανατίθενται στην Επιτροπή^(8 ),  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :   Πεδίο εφαρμογής και ορισμοί Άρθρο 1 1 .  Η παρούσα οδηγία εφαρμόζεται στα πιστωτικά ιδρύματα κατά την έννοια του άρθρου 1 πρώτη περίπτωση της οδηγίας 77/780/ΕΟΚ .  2 .  Ανεξάρτητα από την παράγραφο 1, τα κράτη μέλη δεν υποχρεούνται να εφαρμόζουν την παρούσα οδηγία στα πιστωτικά ιδρύματα που απαριθμούνται στον κατάλογο του άρθρου 2 παράγραφος 2 της οδηγίας 77/780/ΕΟΚ .  3 .  Τα πιστωτικά ιδρύματα τα οποία, όπως ορίζεται στο άρθρο 2 παράγραφος 4 στοιχείο α ) της οδηγίας 77/780/ΕΟΚ, είναι συνδεδεμένα με κεντρικό οργανισμό στο ίδιο κράτος μέλος, μπορούν να εξαιρεθούν από τις διατάξεις της παρούσας οδηγίας εφόσον το σύνολο  των συνδεδεμένων πιστωτικών ιδρυμάτων και ο κεντρικός οργανισμός συμπεριλαμβάνονται στον ενοποιημένο συντελεστή φερεγγυότητας σύμφωνα με τις διατάξεις της παρούσας οδηγίας .  4 .  Κατ' εξαίρεση και μέχρι περαιτέρω εναρμόνισης των κανόνων προνοίας που αφορούν τους πιστωτικούς κινδύνους, τους κινδύνους επιτοκίου και τους κινδύνους αγοράς, τα κράτη μέλη μπορούν να εξαιρούν από το πεδίο εφαρμογής της παρούσας οδηγίας τα πιστωτικά  ιδρύματα που ειδικεύονται σε διατραπεζικές αγορές και αγορές δημοσίου χρέους και τα οποία, σε συνεργασία με την κεντρική τράπεζα, διαδραματίζουν το θεσμικό ρόλο ρυθμιστή της ρευστότητας του τραπεζικού συστήματος, με την προϋπόθεση ότι :  - το σύνολο των στοιχείων του ενεργητικού τους και των εκτός ισολογισμού στοιχείων τους που αντιστοιχούν  στους συντελεστές στάθμισης 50 και 100 %, σύμφωνα με το άρθρο 6, δεν πρέπει να υπερβαίνει κανονικά μεν το 10 % του συνολικού αθροίσματος των στοιχείων ενεργητικού και των εκτός ισολογισμού στοιχείων, σε καμία δε περίπτωση το 15 % πριν από την εφαρμογή  των σταθμίσεων,  - η κύρια δραστηριότητά τους συνίσταται στη διαμεσολάβηση μεταξύ της κεντρικής τράπεζας του οικείου κράτους μέλους και του τραπεζιτικού συστήματος,  - οι αρμόδιες αρχές εφαρμόζουν επαρκή συστήματα εποπτείας και ελέγχου των πιστωτικών κινδύνων τους καθώς και των κινδύνων επιτοκίου και αγοράς .  Τα κράτη μέλη ενημερώνουν την Επιτροπή σχετικά με τις χορηγηθείσες εξαιρέσεις, ώστε να εξακριβώσει ότι δεν προκαλούνται στρεβλώσεις του ανταγωνισμού . Το αργότερο τρία χρόνια μετά την έκδοση της παρούσας οδηγίας, η Επιτροπή θα υποβάλει στο Συμβούλιο  έκθεση με κατάλληλες προτάσεις, εφόσον το κρίνει αναγκαίο .  Άρθρο 2 1 . ^ Για τους σκοπούς της παρούσας οδηγίας, νοούνται ως :   - "αρμόδιες αρχές", οι αρχές που ορίζονται στο άρθρο 1 μέμπτη περίπτωση της οδηγίας 83/350/ΕΟΚ,  - "Ζώνη Α", όλα τα κράτη μέλη και όλες οι άλλες χώρες πλήρη μέλη του Οργανισμού Οικονομικής Συνεργασίας και Ανάπτυξης ( ΟΟΣΑ ) καθώς και οι χώρες που έχουν συνάψει ειδικές συμφωνίες δανειοδότησης με το Διεθνές Νομισματικό Ταμείο ( ΔΝΤ ) και συνδέονται με  τις γενικές συμφωνίες δανειοληψίας ( ΓΣΔ ) του ΔΝΤ,  - "Ζώνη Β", όλες οι χώρες εκτός από εκείνες της ζώνης^Α,  - "πιστωτικά ιδρύματα της Ζώνης Α", όλα τα πιστωτικά ιδρύματα στα οποία έχει χορηγηθεί άδεια λειτουργίας στα κράτη μέλη, σύμφωνα με το άρθρο 3 της οδηγίας 77/780/ΕΟΚ, συμπεριλαμβανομένων των υποκαταστημάτων τους στις τρίτες χώρες καθώς και όλες οι  δημόσιες ή ιδιωτικές επιχειρήσεις που υπάγονται στον ορισμό του άρθρου 1 πρώτη περίπτωση της οδηγίας 77/780/ΕΟΚ και έχουν άδεια λειτουργίας σε άλλες χώρες της Ζώνης Α, συμπεριλαμβανομένων των υποκαταστημάτων τους,  - "πιστωτικά ιδρύματα της Ζώνης Β", όλες οι ιδιωτικές ή δημόσιες επιχειρήσεις, που έχουν άδεια να λειτουργούν έξω από τη Ζώνη Α και που υπάγονται στον ορισμό του άρθρου 1 πρώτη περίπτωση της οδηγίας 77/780/ΕΟΚ, συμπεριλαμβανομένων των υποκαταστημάτων  τους στην Κοινότητα,  - "μη τραπεζικός τομέας", το σύνολο των δανειζομένων, εκτός από τα πιστωτικά ιδρύματα, όπως ορίζονται στην τέταρτη και πέμπτη περίπτωση, τις κεντρικές τράπεζες, τις κεντρικές κυβερνήσεις, τις περιφερειακές κυβερνήσεις και τις τοπικές αρχές, τις  Ευρωπαϊκές Κοινότητες, την Ευρωπαϊκή Τράπεζα Επενδύσεων και τις πολυμερείς τράπεζες αναπτύξεως όπως ορίζονται στην έβδομη περίπτωση,  - "πολυμερείς τράπεζες αναπτύξεως", η Διεθνής Τράπεζα Ανασυγκρότησης και Ανάπτυξης, η Διεθνής Εταιρεία Χρηματοδοτήσεων, η Διαμερικανική Τράπεζα Αναπτύξεως, η Ασιατική Τράπεζα Αναπτύξεως, η Αφρικανική Τράπεζα Αναπτύξεως, το Ταμείο Αποκαταστάσεως του Συμβουλίου της Ευρώπης, η "Nordic Investment Bank" και η Τράπεζα Αναπτύξεως της Καραϊβικής,  - εκτός ισολογισμού στοιχεία "υψηλού κινδύνου", "μέσου κινδύνου", "μέτριου κινδύνου" και "χαμηλού κινδύνου", τα στοιχεία που αναφέρονται στο άρθρο 6 παράγραφος 2 και περιλαμβάνονται στο παράρτημα Ι .  2 .  Για την εφαρμογή του άρθρου 6 παράγραφος 1 στοιχείο β ), οι αρμόδιες αρχές μπορούν επίσης να περιλάβουν στην έννοια των "περιφερειακών κυβερνήσεων και τοπικών αρχών" διοικητικούς μη κερδοσκοπικούς οργανισμούς υπεύθυνους ενώπιον των περιφερειακών κυβερνήσεων ή των τοπικών αρχών καθώς και μη κερδοσκοπικές  επιχειρήσεις που αποτελούν ιδιοκτησία κεντρικών κυβερνήσεων, περιφερειακών κυβερνήσεων, τοπικών αρχών ή αρχών που, κατά τη γνώμη των αρμοδίων αρχών, έχουν τα ίδια καθήκοντα με τις περιφερειακές κυβερνήσεις και τις τοπικές αρχές .  Άρθρο 3 Γενικές αρχές 1 .  Ο συντελεστής φερεγγυότητας που αναφέρεται στις παραγράφους 2 έως 7 εκφράζει τα ίδια κεφάλαια, κατά την έννοια του άρθρου 4, ως ποσοστό του συνόλου των στοιχείων ενεργητικού και των εκτός ισολογισμού στοιχείων, σταθμισμένων σύμφωνα με το άρθρο 5 .  2 .  Ο συντελεστής φερεγγυότητας πιστωτικών ιδρυμάτων που δεν είναι ούτε μητρικές επιχειρήσεις κατά την έννοια του άρθρου 1 της οδηγίας 83/349/ΕΟΚ ούτε θυγατρικες αυτών των επιχειρήσεων, υπολογίζεται σε ατομική βάση .  3 .  Ο συντελεστής φερεγγυότητας πιστωτικών ιδρυμάτων που είναι μητρικές επιχειρήσεις, υπολογίζεται σε ενοποιημένη βάση σύμφωνα με τις μεθόδους που καθορίζονται στην παρούσα οδηγία καθώς και στις οδηγίες 83/350/ΕΟΚ και 86/635/ΕΟΚ^(9 ).  4 .  Οι αρχές που είναι αρμόδιες για την έγκριση και την εποπτεία της μητρικής επιχείρησης η οποία είναι πιστωτικό ίδρυμα, μπορούν επίσης να απαιτούν τον υπολογισμό υποενοποιημένου ή μη ενοποιημένου συντελεστή της επιχείρησης αυτής καθώς και κάθε  θυγατρικής της η οποία υπόκειται στην έγκριση και την εποπτεία τους . Εάν δεν γίνεται τέτοιος έλεγχος για τη δέουσα κατανομή του κεφαλαίου στο εσωτερικό του τραπεζικού ομίλου, πρέπει να λαμβάνονται άλλα μέτρα για το σκοπό αυτό .  5 .  Στην περίπτωση που θυγατρική μιας μητρικής επιχείρησης έχει λάβει άδεια λειτουργίας και βρίσκεται σε άλλο κράτος μέλος, οι αρμόδιες αρχές που χορήγησαν την άδεια αυτή θα απαιτούν τον υπολογισμό ενός υποενοποιημένου ή μη ενοποιημένου συντελεστή  φερεγγυότητας .  6 .  Ανεξάρτητα από τις απαιτήσεις της παραγράφου 5, οι αρμόδιες αρχές που είναι υπεύθυνες για την έγκριση λειτουργίας της θυγατρικής μιας μητρικής επιχείρησης που βρίσκεται σε άλλο κράτος μέλος, μπορούν να μεταβιβάζουν, μέσω διμερούς συμφωνίας, την  ευθύνη της εποπτείας της φερεγγυότητας στις αρμόδιες αρχές που ενέκριναν και εποπτεύουν τη μητρική επιχείρηση, προκειμένου οι εν λόγω αρχές να αναλάβουν την εποπτεία της θυγατρικής, σύμφωνα με τις διατάξεις της παρούσας οδηγίας . Η Επιτροπή πρέπει να  ενημερώνεται για την ύπαρξη και το περιεχόμενο τέτοιων συμφωνιών . Η Επιτροπή διαβιβάζει αυτές τις πληροφορίες στις άλλες αρχές και στη Συμβουλευτική Επιτροπή Τραπεζών .  7 .  Με την επιφύλαξη της τήρησης από τα πιστωτικά ιδρύματα των υποχρεώσεων που θεσπίζονται στις παραγράφους 2 έως 6, οι αρμόδιες αρχές μεριμνούν ώστε οι συντελεστές να υπολογίζονται τουλάχιστον δύο φορές το χρόνο, είτε από το ίδιο το πιστωτικό ίδρυμα,  το οποίο θα γνωστοποιεί στις αρμόδιες αρχές τα επιτυγχανόμενα αποτελέσματα καθώς και όλα τα απαιτούμενα στοιχεία υπολογισμού, είτε από τις αρμόδιες αρχές οι οποίες θα χρησιμοποιούν τα στοιχεία που τους παρέχουν τα πιστωτικά ιδρύματα .  8 .  Η αποτίμηση των στοιχείων ενεργητικού και των εκτός ισολογισμού στοιχείων γίνεται σύμφωνα με την οδηγία 86/635/ΕΟΚ . Μέχρις ότου τεθούν σε εφαρμογή οι διατάξεις της εν λόγω οδηγίας, η αποτίμηση θα γίνεται κατά τη διακριτική ευχέρεια των κρατών μελών .   Άρθρο 4 Αριθμητής : ίδια κεφάλαια Τα ίδια κεφάλαια όπως ορίζονται στην οδηγία 89/299/ΕΟΚ^( 10 ), αποτελούν τον αριθμητή του συντελεστή φερεγγυότητας .  Άρθρο 5 Παρονομαστής : Στοιχεία ενεργητικού και εκτός ισολογισμού στοιχεία σταθμισμένα κατά τον κίνδυνο 1 .  Οι βαθμοί πιστωτικού κινδύνου, εκφρασμένοι ως ποσοστιαίες σταθμίσεις, προσδίδονται στα διάφορα στοιχεία του ενεργητικού, σύμφωνα με τις διατάξεις των άρθρων^6 και^7, κατ' εξαίρεση δε των άρθρων 8 και 11 . η αξία που εμφανίζεται στον ισολογισμό για  κάθε στοιχείο του ενεργητικού πολλαπλασίαζεται με την αντίστοιχη στάθμιση ώστε να προκύψει η σταθμισμένη κατά τον κίνδυνο αξία .  2 .  Στην περίπτωση των εκτός ισολογισμού στοιχείων που απαριθμούνται στο παράρτημα Ι, χρησιμοποιείται μέθοδος υπολογισμού σε δύο στάδια η οποία περιγράφεται στο άρθρο^6 παράγραφος 2 .  3 .  Στην περίπτωση των εκτός ισολογισμού στοιχείων που αναφέρονται στο άρθρο 6 παράγραφος 3 και που αφορούν τα επιτόκια και τις τιμές συναλλάγματος, το ενδεχόμενο κόστος της αντικατάστασης συμβάσεων πταίσματι του αντισυμβαλλομένου εκτιμάται με την εφαρμογή μιας από τις δύο μεθόδους που περιγράφονται στο παράρτημα ΙΙ . Αυτό το κόστος πολλαπλασιάζεται με τη  σχετική στάθμιση που αντιστοιχεί στον αντισυμβαλλόμενο σύμφωνα με το άρθρο^6 παράγραφος 1 εκτός από την προβλεπόμενη στη διάταξη αυτή στάθμιση ύψους 100 % που αντικαθίσταται από τη στάθμιση 50 % ώστε να προκύψουν αξίες προσαρμοσμένες κατά τον κίνδυνο .  4 .  Το άθροισμα των σταθμισμένων κατά τον κίνδυνο αξιών των στοιχείων ενεργητικού και των εκτός ισολογισμού στοιχείων που αναφέρονται στις παραγράφους 2 και 3, αποτελεί τον παρονομαστή του συντελεστή φερεγγυότητας .   Άρθρο 6 Συντελεστές στάθμισης κινδύνου 1 .  Οι ακόλουθοι συντελεστές στάθμισης εφαρμόζονται στις διάφορες κατηγορίες στοιχείων του ενεργητικού  πάντως οι αρμόδιες αρχές έχουν τη δυνατότητα να καθορίσουν υψηλότερους συντελεστές στάθμισης εάν το θεωρήσουν σκόπιμο .  α ) Μηδενικός συντελεστής στάθμισης 1 . ^Ταμείο και ισοδύναμα στοιχεία .  2 . ^Στοιχεία ενεργητικού που αντιπροσωπεύουν απαιτήσεις έναντι κεντρικών κυβερνήσεων και κεντρικών τραπεζών της ζώνης^Α .  3 . ^Στοιχεία ενεργητικού που αντιπροσωπεύουν απαιτήσεις έναντι των Ευρωπαϊκών Κοινοτήτων .  4 . ^Στοιχεία ενεργητικού που αντιπροσωπεύουν απαιτήσεις που καλύπτονται από τη ρητή εγγύηση κεντρικών κυβερνήσεων και κεντρικών τραπεζών της ζώνης^Α .  5 . ^Στοιχεία ενεργητικού που αντιπροσωπεύουν απαιτήσεις έναντι κεντρικών κυβερνήσεων και κεντρικών τραπεζών της ζώνης^Β, και που είναι αποτιμημένα και έχουν χρηματοδοτηθεί στο εθνικό νόμισμα του οφειλέτη .  6 . ^Στοιχεία ενεργητικού τα οποία αντιπροσωπεύουν απαιτήσεις που καλύπτονται από τη ρητή εγγύηση κεντρικών κυβερνήσεων και κεντρικών τραπεζών της ζώνης^Β, και που είναι αποτιμημένα και έχουν χρηματοδοτηθεί στο κοινό εθνικό νόμισμα του εγγυητή και του  οφειλέτη .  7 . ^Στοιχεία ενεργητικού εξασφαλισμένα, κατά την κρίση των αρμόδιων αρχών, με τίτλους που έχουν εκδοθεί από κεντρικές κυβερνήσεις ή κεντρικές τράπεζες της ζώνης^Α ή τίτλους που έχουν εκδοθεί από τις Ευρωπαϊκές Κοινότητες ή με κατάθεση μετρητών στο  δανειοδοτούν ίδρυμα ή με ομόλογα καταθέσεων ή άλλα παρόμοια αξιόγραφα που έχει εκδόσει το ίδιο ίδρυμα και είναι κατατεθειμένα σ' αυτό .  β ) Συντελεστής στάθμισης 20 %  1 . ^Στοιχεία ενεργητικού που αντιπροσωπεύουν απαιτήσεις έναντι της Ευρωπαϊκής Τράπεζας Επενδύσεων ( ΕΤΕπ ).   2 . ^Στοιχεία ενεργητικού που αντιπροσωπεύουν απαιτήσεις έναντι πολυμερών τραπεζών ανάπτυξης .   3 . ^Στοιχεία ενεργητικού που αντιπροσωπεύουν απαιτήσεις που καλύπτονται από ρητή εγγύηση της Ευρωπαϊκής Τράπεζας Επενδύσεων ( ΕΤΕπ ).   4 . ^Στοιχεία ενεργητικού που αντιπροσωπεύουν απαιτήσεις που καλύπτονται από ρητή εγγύηση πολυμερών τραπεζών ανάπτυξης .   5 . ^Στοιχεία ενεργητικού που αντιπροσωπεύουν απαιτήσεις έναντι περιφερειακών κυβερνήσεων ή τοπικών αρχών της ζώνης^Α, με την επιφύλαξη των διατάξεων του άρθρου^7 .   6 . ^Στοιχεία ενεργητικού που αντιπροσωπεύουν απαιτήσεις έναντι περιφερειακών κυβερνήσεων ή τοπικών αρχών της ζώνης^Α, με την επιφύλαξη των διατάξεων του άρθρου^7 .   7 . ^Στοιχεία ενεργητικού που αντιπροσωπεύουν απαιτήσεις έναντι πιστωτικών ιδρυμάτων της ζώνης^Α,  και τα οποία δεν ανήκουν στα ίδια κεφάλαια των ιδρυμάτων αυτών κατά την έννοια της οδηγίας 89/299/ΕΟΚ .   8 . ^Στοιχεία ενεργητικού που αντιπροσωπεύουν απαιτήσεις, ληξιπρόθεσμες εντός έτους κατ' ανώτατο όριο, έναντι πιστωτικών ιδρυμάτων της ζώνης^Β, εκτός των τίτλων που έχουν εκδοθεί από τα ιδρύματα αυτά και τα οποία θεωρούνται συστατικό στοιχείο των ιδίων  κεφαλαίων τους .   9 . ^Στοιχεία ενεργητικού που καλύπτονται από ρητή εγγύηση πιστωτικών ιδρυμάτων της ζώνης^Α .  10 . ^Στοιχεία ενεργητικού που αντιπροσωπεύουν απαιτήσεις, ληξιπρόθεσμες εντός έτους κατ' ανώτατο όριο, και τα οποία καλύπτονται από ρητή εγγύηση πιστωτικών ιδρυμάτων της ζώνης^Β .  11 . ^Στοιχεία ενεργητικού εξασφαλισμένα, κατά την κρίση των αρμόδιων αρχών, με τίτλους που έχουν εκδοθεί από την ΕΤΕπ ή από πολυμερείς τράπεζες ανάπτυξης .  12 . ^Στοιχεία ταμείου που βρίσκονται στη διαδικασία είσπραξης .  γ ) Συντελεστής στάθμισης 50 % 1 . ^Δάνεια που εξασφαλίζονται πλήρως, κατά την κρίση των αρμόδιων αρχών, με υποθήκες σε κατοικίες στις οποίες διαμένει ή πρόκειται να διαμείνει ή τις οποίες εκμισθώνει ή θα εκμισθώσει ο οφειλέτης .  2 . ^Λογαριασμοί τάξεως : σ' αυτά τα στοιχεία εφαρμόζεται ο συντελεστής στάθμισης του αντισυμβαλλομένου, εφόσον το πιστωτικό ίδρυμα είναι σε θέση να τον προσδιορίσει σύμφωνα με την οδηγία 86/635/ΕΟΚ  ειδάλλως, στις περιπτώσεις όπου δεν μπορεί να τον  προσδιορίσει, εφαρμόζεται κατ' αποκοπή στάθμιση 50 %.  δ ) Συντελεστής στάθμισης 100 % 1 . ^Στοιχεία ενεργητικού που αντιπροσωπεύουν απαιτήσεις έναντι κεντρικών κυβρνήσεων και κεντρικών τραπεζών της ζώνης^Β, εκτός εκείνων που είναι αποτιμημένα και έχουν χρηματοδοτηθεί στο νόμισμα του οφειλέτη .  2 . ^Στοιχεία ενεργητικού που αντιπροσωπεύουν απαιτήσεις έναντι περιφερειακών κυβερνήσεων ή τοπικών αρχών της ζώνης^Β .  3 . ^Στοιχεία ενεργητικού που αντιπροσωπεύουν απαιτήσεις, ληξιπόθεσμες εντός διαστήματος μεγαλύτερου του έτους, έναντι πιστωτικών ιδρυμάτων της ζώνης^Β .  4 . ^Στοιχεία ενεργητικού που αντιπροσωπεύουν απαιτήσεις, έναντι των μη τραπεζικών τομέων της ζώνης^Α και της ζώνης^Β .  5 . ^Πάγια στοιχεία, κατά την έννοια των στοιχείων ενεργητικού του άρθρου^4 σημείο^10 της οδηγίας 86/635/ΕΟΚ .  6 . ^Χαρτοφυλάκια μετοχών, συμμετοχές και άλλα συστατικά στοιχεία των ιδίων κεφαλαίων άλλων πιστωτικών ιδρυμάτων, τα οποία δεν αφαιρούνται από τα ίδια κεφάλαια του δανειοδοτικού ιδρύματος .  7 . ^ιΟλα τα υπόλοιπα στοιχεία ενεργητικού, εκτός από εκείνα που έχουν αφαιρεθεί από τα ίδια κεφάλαια .  2 .  Η ακόλουθη μέθοδος εφαρμόζεται στα εκτός ισολογισμού στοιχεία που δεν αναφέρονται στην παράγραφο^3 . Πρώτον, κατατάσσονται σε ομάδες ανάλογα με το βαθμό κινδύνου που ορίζεται στο παράρτημα^1 . Συνυπολογίζεται η πλήρης αξία των στοιχείων υψηλού κινδύνου, το 50 % της αξίας των στοιχείων μέσου κινδύνου, το 20 % της αξίας των στοιχείων μέτριου κινδύνου, ενώ εκτιμάται ως μηδενική η αξία των στοιχείων χαμηλού κινδύνου . Δεύτερον, οι αξίες των εκτός ισολογισμού  στοιχείων, αφού προσαρμοστούν όπως περιγράφεται προηγουμένως, πολλαπλασιάζονται με τους συντελεστές στάθμισης που προσδίδονται στους οικείους αντισυμβαλλομένους, σύμφωνα με τα οριζόμενα για τα στοιχεία ενεργητικού στην παράγραφο^1 και στο άρθρο^7 . Στην  περίπτωση πράξεων προσωρινής εκχώρησης και άλλων εκχωρήσεων με υποχρέωση επαναγοράς καθώς και στην περίπτωση υποχρεώσεων αγοράς επί προθεσμία, οι συντελεστές στάθμισης θα είναι οι αποδιδόμενοι στα εν λόγω στοιχεία και όχι οι αποδιδόμενοι στους  αντισυμβαλλόμενους αυτών των συναλλαγών .  3 .  Οι μέθοδοι που περιγράφονται στο παράρτημα^ΙΙ εφαρμόζονται στους απρόοπτους κινδύνους από τα επιτόκια και τις τιμές συναλλάγματος που απαριθμούνται στο παράρτημα^ΙΙΙ .  4.  ιΟταν τα εκτός ισολογισμού στοιχεία καλύπτονται από ρητή εγγύηση, σταθμίζονται σαν να είχαν συναφθεί για λογαριασμό του εγγυητή και όχι του πραγματικού αντισυμβαλλόμενου . ιΟταν ο κίνδυνος που προκύπτει από συναλλαγή εκτός ισολογισμού είναι πλήρως  και καθ' ολοκληρίαν ασφαλισμένος, κατά την κρίση των αρμόδιων αρχών, με κάποια από τα στοιχεία ενεργητικού που αναγνωρίζονται στην παράγραφο 1 στοιχείο α ) σημείο 7 και στοιχείο β ) σημείο 11, ως επαρκής ασφάλεια, εφαρμόζονται συντελεστές στάθμισης 0 ή 20  %, ανάλογα με την εν λόγω ασφάλεια .  5 .  ιΟταν τα στοιχεία του ενεργητικού και τα εκτός ισολογισμού στοιχεία σταθμίζονται με χαμηλότερο συντελεστή λόγω ύπαρξης ρητής εγγύησης ή ασφάλειας δεκτής από τις αρμόδιες αρχές, η στάθμιση με χαμηλότερο συντελεστή εφαρμόζεται μόνο στο εγγυημένο τμήμα  ή σ'αυτό που καλύπτεται πλήρως από την ασφάλεια .  Άρθρο 7 1 .  Ανεξάρτητα από τις απαιτήσεις του άρθρου 6 παράγραφος 1 στοιχείο β ), τα κράτη μέλη μπορούν να ορίζουν στάθμιση 0 % για τις δικές τους περιφερειακές κυβερνήσεις ή τοπικές αρχές, εάν δεν υπάρχει, όσον αφορά τους κινδύνους, διαφορά μεταξύ των  απαιτήσεων έναντι αυτών των τελευταίων και των απαιτήσεων έναντι των κεντρικών κυβερνήσεων, λόγω των φορολογικών εξουσιών τις οποίες έχουν οι περιφερειακές κυβερνήσεις και οι τοπικές αρχές, καθώς και λόγω της ύπαρξης ιδιαιτέρων θεσμικών διατάξεων που  περιορίζουν την πιθανότητα να βρεθούν σε κατάσταση στάσης πληρωμών . Η μηδενική στάθμιση που ορίζεται κατ' εφαρμογή αυτών των κριτηρίων ισχύει για τις απαιτήσεις έναντι των εν λόγω περιφερειακών κυβερνήσεων ή τοπικών αρχών και για τα εκτός ισολογισμού  στοιχεία που έχουν αναληφθεί για λογαριασμό τους, καθώς και για τις απαιτήσεις έναντι τρίτων και τα ανειλημμένα για λογαριασμό τρίτων στοιχεία εκτός ισολογισμού που καλύπτονται από την εγγύηση των εν λόγω περιφερειακών κυβερνήσεων ή τοπικών αρχών .  2 .  Τα κράτη μέλη ειδοποιούν την Επιτροπή, όταν θεωρούν ότι δικαιολογείται μηδενική στάθμιση, σύμφωνα με τα κριτήρια της παραγράφου 1 . Η Επιτροπή κοινολογεί την πληροφορία αυτή . ιΑλλα κράτη μέλη μπορούν να δίδουν, στα υπό την εποπτεία των αρμόδιων αρχών  τους πιστωτικά ιδρύματα, τη δυνατότητα να εφαρμόζουν μηδενική στάθμιση, όταν συναλλάσσονται με τις εν λόγω περιφερειακές κυβερνήσεις ή τοπικές αρχές ή όταν κατέχουν απαιτήσεις εγγυημένες από αυτές .  Άρθρο 8 1 .  Τα κράτη μέλη μπορούν να εφαρμόζουν στάθμιση 20 % στα στοιχεία ενεργητικού που, κατά την κρίση των οικείων αρμόδιων αρχών, είναι εξασφαλισμένα με τίτλους που έχουν εκδοθεί από περιφερειακές κυβερνήσεις ή τοπικές αρχές της Ζώνης Α, ή με  καταθέσεις σε άλλα πιστωτικά ιδρύματα της Ζώνης Α πλην του δανειοδοτούντος ιδρύματος ή με ομόλογα καταθέσεων ή με παρόμοια αξιόγραφα που έχουν εκδοθεί από αυτά τα πιστωτικά ιδρύματα .  2 .  Τα κράτη μέλη μπορούν να εφαρμόζουν στάθμιση 10 % στις απαιτήσεις έναντι των ιδρυμάτων που είναι εξειδικευμένα στις διατραπεζικές αγορές και στις αγορές δημόσιου χρέους στο κράτος μέλος καταγωγής και τα οποία υπόκει - νται σε στενή εποπτεία εκ μέρους των αρμόδιων αρχών,  όταν αυτά τα στοιχεία ενεργητικού καλύπτονται πλήρως και καθ'ολοκληρίαν, κατά την κρίση των αρμόδιων αρχών του κράτους μέλους καταγωγής, από συνδυασμό στοιχείων ενεργητικού αναφερομένων στο άρθρο 6 παράγραφος 1 στοιχεία^α ) και β ), τα οποία αυτές θεωρούν ότι αποτελούν επαρκή ασφάλεια .  3 .  Τα κράτη μέλη κοινοποιούν στην Επιτροπή τις διατάξεις που θεσπίζουν κατ' εφαρμογή των παραγράφων 1 και 2 και τους λόγους που τις δικαιολογούν . Η Επιτροπή διαβιβάζει τις πληροφορίες αυτές στα κράτη μέλη . Η Επιτροπή εξετάζει περιοδικά τις επιπτώσεις  αυτών των διατάξεων, ώστε να εξασφαλίζει ότι δεν προξενούν στρεβλώσεις του ανταγωνισμού . Το αργότερο τρία έτη μετά την έκδοση της παρούσας οδηγίας, η Επιτροπή θα υποβάλει στο Συμβούλιο έκθεση που θα περιέχει, αν χρειαστεί, κατάλληλες προτάσεις .  Άρθρο 9 1 .  Οι τεχνικές τροποποιήσεις που θα πρέπει να γίνουν στην παρούσα οδηγία, όσον αφορά τις παρακάτω περιπτώσεις, θεσπίζονται σύμφωνα με τη διαδικασία που προβλέπεται στην παράγραφο 2 :  - την προσωρινή μείωση του ελάχιστου συντελεστή φερεγγυότητας ο οποίος ορίζεται στο άρθρο 10 ή των σταθμίσεων οι οποίες ορίζονται στο άρθρο 6, προκειμένου να λαμβάνονται υπόψη οι ειδικές συνθήκες .  - τον ορισμό της Ζώνης Α στο άρθρο 2,  - τον ορισμό των πολυμερών τραπεζών ανάπτυξης στο άρθρο 2,  - την τροποποίηση του ορισμού των στοιχείων ενεργητικού που περιλαμβάνεται στο άρθρο 6, προκειμένου να λαμβάνονται υπόψη οι εξελίξεις των χρηματοπιστωτικών αγορών,  - τον κατάλογο και την κατάταξη των εκτός ισολογισμού στοιχείων που αναφέρονται στα παραρτήματα Ι και ΙΙΙ και τον τρόπο με τον οποίο συνεκτιμώνται στον υπολογισμό του συντελεστή φερεγγυότητας όπως περιγράφεται στα άρθρα 5, 6 και 7 και στο παράρτημα ΙΙ,   - την αποσαφήνιση των ορισμών προκειμένου να διασφαλίζεται η ομοιόμορφη εφαρμογή της παρούσας οδηγίας στην Κοινότητα,  - την αποσαφήνιση των ορισμών προκειμένου να λαμβάνονται υπόψη, κατά την εφαρμογή της παρούσας οδηγίας, οι εξελίξεις των χρηματοπιστωτικών αγορών,  - την ευθυγράμμιση της ορολογίας και τη διατύπωση των ορισμών σύμφωνα με εκείνες των μεταγενέστερων πράξεων στον τομέα των πιστωτικών ιδρυμάτων και συναφών θεμάτων .  2 .  Η Επιτροπή επικουρείται από επιτροπή που αποτελείται από αντιπροσώπους των κρατών μελών και της οποίας προεδρεύει ο αντιπρόσωπος της Επιτροπής .  Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν . Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του  θέματος . Αποφασίζει με την ειδική πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής . Κατά την ψηφοφορία στην επιτροπή, οι ψήφοι των  αντιπροσώπων των κρατών μελών σταθμίζονται σύμφωνα με το προαναφερόμενο άρθρο . Ο πρόεδρος δεν λαμβάνει μέρος στην ψηφοφορία .  Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής .  ιΟταν τα σχεδιαζόμενα μέτρα δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν . Το Συμβούλιο αποφασίζει με ειδική πλειοψηφία .  Εάν το Συμβούλιο δεν έχει λάβει απόφαση εντός τριών μηνών από την υποβολή της πρότασης στο Συμβούλιο, τα προτεινόμενα μέτρα θεσπίζονται από την Επιτροπή, εκτός εάν το Συμβούλιο έχει ταχθεί κατά των εν λόγω μέτρων με απλή πλειοψηφία .  Άρθρο 10 1 .  Από 1ης Ιανουαρίου 1993, τα πιστωτικά ιδρύματα υποχρεούνται να διατηρούν μονίμως το συντελεστή που ορίζεται στο άρθρο^3 σε ύψος τουλάχιστον^8 %.  2 .  Ανεξάρτητα από την παράγραφο^1, ο αρμόδιες αρχές μπορούν να ορίζουν υψηλότερους ελάχιστους συντελεστές φερεγγυότητας εφόσον το θεωρούν ενδεδειγμένο .  3 .  Στην περίπτωση που ο συντελεστής φερεγγυότητας πέσει κάτω από το 8 %, οι αρμόδιες αρχές μεριμνούν ώστε το οικείο πιστωτικό ίδρυμα να λάβει τα κατάλληλα μέτρα, για να επαναφέρει, το ταχύτερο δυνατόν, τον εν λόγω συντελεστή στο ελάχιστο συμφωνηθέν  ύψος .  Άρθρο 11 1 .  Τα πιστωτικά ιδρύματα των οποίων ο ελάχιστος συντελεστής φερεγγυότητας είναι κατώτερος, κατά την ημερομηνία που καθορίζει το άρθρο^12 παράγραφος^1, από το 8 % που ορίζεται στο άρθρο^10 παράγραφος^1, υποχρεούνται, με διαδοχικές προσεγγίσεις,  να πλησιάσουν το εν λόγω ποσοστό . Ενόσω δεν επιτυγχάνουν το σκοπούμενο αυτό όριο, δεν μπορούν να επιτρέπουν να κατέλθει περαιτέρω το ποσοστό του συντελεστή . Εάν, πάντως, παρατηρηθεί παρόμοια διακύμανση, πρέπει να είναι προσωρινή και να γνωστοποιείται η  αιτία στις αρμόδιες αρχές .  2 .  Για διάστημα όχι μεγαλύτερο της πενταετίας από την ημερομηνία που αναφέρεται στο άρθρο^10 παράγραφος^1, τα κράτη μέλη μπορούν να εφαρμόζουν συντελεστή στάθμισης 10 % στις ομολογίες που ορίζονται στο άρθρο^22 παράγραφος^4 της οδηγίας 85/611/ΕΟΚ του Συμβουλίου της 20ής Δεκεμβρίου 1985 για το συντονισμό των νομοθετικών, κανονιστικών και διοικητικών διατάξεων  σχετικά με ορισμένους οργανισμούς συλλογικών επενδύσεων σε κινητές αξίες ( ΟΣΕΚΑ)^(11), όπως τροποποιήθηκε από την οδηγία 88/220/ΕΟΚ^(12 ), και να τον διατηρούν για τα πιστωτικά ιδρύματα, εφόσον το θεωρούν απαραίτητο, προκειμένου να αποφύγουν σοβαρές διαταραχές στις αγορές τους . Οι παρεκκλίσεις αυτές γνωστοποιούνται στην  Επιτροπή .  3 .  Για διάστημα όχι μεγαλύτερο των επτά ετών, από 1ης Ιανουαρίου 1993, τα άρθρο^10 παράγραφος^1 δεν θα εφαρμόζεται στην Αγροτική Τράπεζα της Ελλάδας . Η εν λόγω τράπεζα πρέπει, πάντως, να πλησιάσει το ποσοστό που ορίζεται στο άρθρο^10 παράγραφος^1 με  διαδοχικές προσεγγίσεις, σύμφωνα με τη μέθοδο που περιγράφεται στην παράγραφο^1 του παρόντος άρθρου .  4 .  Κατά παρέκκλιση από το άρθρο 6 παράγραφος^1 στοιχείο^γ ) σημείο^1, η Γερμανία, η Δανία και η Ελλάδα μπορούν να εφαρμόζουν, μέχρι την 1η Ιανουαρίου 1996, συντελεστή στάθμισης 50 % στα στοιχεία ενεργητικού, τα οποία, κατά την κρίση των οικείων αρμόδιων  αρχών, εξασφαλίζονται πλήρως και καθ' ολοκληρία από υποθήκες επί ήδη αποπερατωμένων κατοικιών, γραφείων ή εμπορικών χώρων πολλαπλής χρήσης, που βρίσκονται στο έδαφος των κρατών αυτών, υπό τον όρο ότι το ποσό του δανείου δεν υπερβαίνει το 60 % της αξίας  του συγκεκριμένου ακινήτου, υπολογιζόμενης βάσει αυστηρών κριτηρίων αποτίμησης οριζόμενων με νομικές και κανονιστικές διατάξεις .  5 .  Τα κράτη μέλη μπορούν να εφαρμόζουν στάθμιση 50 % για τις χρηματοδοτικές μισθώσεις επί ακινήτων οι οποίες συνάπτονται το αργότερο δέκα χρόνια μετά την ημερομηνία που ορίζεται στο άρθρο^12 παράγραφος^1, αφορούν ακίνητα επαγγελματικής χρήσεως μέσα στη  χώρα της έδρας και διέπονται από νομικές διατάξεις δυνάμει των οποίων ο δανειστής έχει την πλήρη κυριότητα του μισθίου μέχρις ότου ο μισθωτής ασκήσει το δικαίωμα προτιμήσεως ( option ) για την αγορά του .  Άρθρο 12 1 .  Τα κράτη μέλη λαμβάνουν τα απαιτούμενα μέτρα για να συμμορφωθούν με την παρούσα οδηγία μέχρι την 1η^Ιανουαρίου 1991 το αργότερο .  2 .  Τα κράτη μέλη ανακοινώνουν στην Επιτροπή τα κείμενα των κυρίων νομοθετικών, κανονιστικών και διοικητικών διατάξεων που θεσπίζουν στον τομέα που διέπεται από την παρούσα οδηγία .  Άρθρο 13 Η παρούσα οδηγία απευθύνεται στα κράτη μέλη .   Βρυξέλλες, 18 Δεκεμβρίου 1989 .  Για το Συμβούλιο Ο Πρόεδρος P . BEREGOVOY   ( 1 ) ΕΕ αριθ . C 135 της 25 . 5 . 1988, σ. 2 . ( 2 ) ΕΕ αριθ . C 96 της 17 . 4 . 1989, σ . 86 και ΕΕ αριθ . C 304 της 4 . 12 . 1989 . ( 3 ) ΕΕ αριθ . C 337 της 31 . 12 . 1988, σ . 8. ( 4 ) ΕΕ αριθ . L 322 της 17 . 12 . 1977, σ . 30 . ( 5 ) Βλέπε σελίδα 1 της παρούσας Επίσημης Εφημερίδας.(6 ) ΕΕ αριθ . L 372 της 31 .^12.^1986, σ . 1 . ( 7 ) ΕΕ αριθ . L 193 της 18.^7.^1983, σ . 18.(8 ) ΕΕ αριθ . L 197 της 18.^7.^1987, σ . 33.(9 ) ΕΕ αριθ . L 372 της 31.^12.^1986, σ . 1.(10 ) ΕΕ αριθ . L 124 της 5.^5.^1989, σ . 16.(11) ΕΕ αριθ . L 375 της 31 . 12 . 1985, σ . 3 . ( 12 ) ΕΕ αριθ . L 100 της 19 . 4 . 1988, σ . 31 .   ΠΑΡΑΡΤΗΜΑ Ι   ΚΑΤΑΤΑΞΗ ΤΩΝ ΕΚΤΟΣ ΙΣΟΛΟΓΙΣΜΟΥ ΣΤΟΙΧΕΙΩΝ  Υψηλός κίνδυνος - Εγγυήσεις που αποτελούν υποκατάστατα πιστώσεων - Τίτλοι αποδοχής - Οπισθογραφήσεις αξιογράφων που δεν φέρουν την υπογραφή άλλου πιστωτικού ιδρύματος - Συναλλαγές με δικαίωμα προσφυγής υπέρ του αγοραστή - Ανέκκλητες stand-by πιστωτικές επιστολές που αποτελούν υποκατάστατα πιστώσεων - Πράξεις προσωρινής εκχώρησης και άλλες εκχωρήσεις με υποχρέωση επαναγοράς, όπως ορίζονται στο άρθρο^12 παράγραφοι 1 και 2 της οδηγίας 86/635/ΕΟΚ, εφόσον οι συμφωνίες αυτές θεωρούνται ως στοιχεία εκτός ισολογισμού, εν αναμονή της εφαρμογής της οδηγίας  86/635/ΕΟΚ - Στοιχεία ενεργητικού που έχουν αγοραστεί βάσει συμφωνιών μελλοντικής αγοράς - Καταθέσεις προθεσμίας επί προθεσμία (" forward forward deposits ") - Μη καταβληθέν τμήμα μερικώς πληρωθέντων τίτλων και μετοχών - ιΑλλα στοιχεία που ενέχουν επίσης υψηλό κίνδυνο Μέσος κίνδυνος - Πιστώσεις έναντι φορτωτικών εγγράφων που έχουν εκδοθεί και βεβαιωθεί ( βλέπε επίσης μέτριο κίνδυνο ) - Εγγυήσεις και ασφάλειες ( περιλαμβανομένων των εγγυήσεων συμμετοχής σε διαγωνισμό, των εγγυήσεων καλής εκτέλεσης, των τελωνειακών και φορολογικών εγγυήσεων ) και εγγυήσεις που δεν αποτελούν υποκατάστατα πιστώσεων - Πράξεις προσωρινής εκχώρησης και άλλες εκχωρήσεις με υποχρέωση επαναγοράς όπως ορίζονται στο άρθρο 12 παράγραφοι 3 και 5 της οδηγίας 86/635/ΕΟΚ - Ανέκκλητες stand-by πιστωτικές επιστολές που δεν αποτελούν υποκατάστατα πιστώσεων - Μη χρησιμοποιηθείσες πιστωτικές ευχέρειες ( υποχρεώσεις δανεισμού, αγοράς τίτλων, παροχής εγγυήσεων και διευκολύνσεις αποδοχής ) με αρχική προθεσμία λήξης μεγαλύτερη του ενός έτους - Ευχέρειες έκδοσης αξιών (" Note issuance facilities NIF ") και ανανεούμενες ασφαλιστικές ευχέρειες (" Revolving underwriting facilities RUF ") - ιΑλλα στοιχεία που ενέχουν επίσης μέσο κίνδυνο Μέτριος κίνδυνος - Πιστώσεις έναντι φορτωτικών εγγράφων, στις οποίες τα εμπορεύματα χρησιμεύουν ως πρόσθετη εγγύηση και άλλες αυτοεξοφλούμενες συναλλαγές - ιΑλλα στοιχεία που ενέχουν επίσης μέτριο κίνδυνο Χαμηλός κίνδυνος - Μη χρησιμοποιηθείσες πιστωτικές ευχέρειες ( υποχρεώσεις δανεισμού, αγοράς τίτλων, παροχής εγγυήσεων και διευκολύνσεις αποδοχής ) με αρχική προθεσμία λήξης ενός έτους κατ' ανώτατο όριο ή οι οποίες μπορούν να ακυρωθούν άνευ όρων και χωρίς προειδοποίηση  οποιαδήποτε στιγμή - ιΑλλα στοιχεία που ενέχουν επίσης χαμηλό κίνδυνο Τα κράτη μέλη αναλαμβάνουν τη δέσμευση να ενημερώσουν την Επιτροπή αμέσως μόλις δεχθούν να προσθέσουν ένα νέο στοιχείο εκτός ισολογισμού σε μια από τις τελευταίες περιπτώσεις που περιλαμβάνονται σε κάθε κατηγορία κινδύνου . Το στοιχείο αυτό θα καταταχθεί  οριστικά σε κοινοτικό επίπεδο μόλις ολοκληρωθεί η διαδικασία του άρθρου^9 .    ΠΑΡΑΡΤΗΜΑ ΙΙ   ΜΕΤΑΧΕΙΡΙΣΗ ΤΩΝ ΕΚΤΟΣ ΙΣΟΛΟΓΙΣΜΟΥ ΣΤΟΙΧΕΙΩΝ ΠΟΥ ΣΧΕΤΙΖΟΝΤΑΙ ΜΕ ΕΠΙΤΟΚΙΑ ΚΑΙ ΤΙΜΕΣ ΣΥΝΑΛΛΑΓΜΑΤΟΣ  Με την επιφύλαξη της συναίνεσης των εποπτικών τους αρχών, τα πιστωτικά ιδρύματα μπορούν να επιλέγουν μια από τις μεθόδους που περιγράφονται κατωτέρω για τη  μέτρηση των κινδύνων που περιλαμβάνονται στο παράρτημα^ΙΙΙ . Οι συμβάσεις πράξεων επί επιτοκίων ή επί τιμών συναλλάγματος οι οποίες συνάπτονται σε αναγνωρισμένα χρηματιστήρια, όπου υπόκεινται καθημερινώς σε υποχρεωτικά όρια καλύμματος και οι συμβάσεις  επί τιμών συναλλάγματος με αρχική προθεσμία λήξεως^14 ημερών ή λιγότερο, αποκλείονται .  ιΟταν υπάρχει ξεχωριστή νομική συμβαση, αποδεκτή από τις εθνικές εποπτικές αρχές, μεταξύ του πιστωτικού ιδρύματος και του αντισυμβαλλόμενου, δυνάμει της οποίας οι εκατέρωθεν υποχρεώσεις εκτέλεσης πληρωμών στο κοινό νόμισμα σε μια δεδομένη ημερομηνία,  συγχωνεύονται αυτομάτως με άλλες παρόμοιες υποχρεώσεις εκτελεστέες την ίδια ημερομηνία, τότε αντί για το ακαθάριστο ποσό σταθμίζεται το ενιαίο καθαρό ποσό το οποίο καθορίζεται από τη σύμβαση αυτή .  Μέθοδος^1 : Μέθοδος των τρεχουσών τιμών (" Marking to market" approach ) Βήμα^α ): Το τρέχον κόστος αντικαταστάσεως όλων των συμβάσεων με θετική αξία υπολογίζεται με βάση τον προσδιορισμό των τρεχουσών ( αγοραίων ) τιμών τους ( marking to market ).  Βήμα^β ): Για τον υπολογισμό συγκεκριμένου αριθμού για ενδεχόμενα μελλοντικά πιστωτικά ανοίγματα ^(;), τα πλασματικά ονομαστικά ποσά ή αξίες που λαμβάνονται ως βάση των συνολικών βιβλίων των ιδρυμάτων πολλαπλασιάζονται με τα ακόλουθα ποσοστά :  Υπολειπόμενη προθεσμία Συμβάσεις επί επιτοκίων Συμβάσεις επί τιμών συναλλάγματος ιΕνα έτος ή λιγότερο 0,  % 1 % Πάνω από ένα έτος 0,5 % 5 % Βήμα^γ ): Το άθροισμα του τρέχοντος κόστους αντικαταστάσεως και του ενδεχόμενου μελλοντικού πιστωτικού ανοίγματος πολλαπλασιάζεται με το βαθμό κινδύνου που αντιστοιχεί στα σχετικά αντισυμβαλλόμενα μέρη στο άρθρο^6 .  Μέθοδος^2 : Μέθοδος του αρχικού ανοίγματος ( the "original exposure" approach ) Βήμα^α ): Τα πλασματικά ονομαστικά ποσά κάθε στοιχείου πολλαπλασιάζονται με τα κατωτέρω ποσοστά :  Αρχική προθεσμία λήξεως ^(;) Συμβάσεις επί επιτοκίων Συμβάσεις επί τιμών συναλλάγματος ιΕνα έτος ή λιγότερο 0,5 % 2 % Πάνω από ένα έτος και όχι περισσότερο από δύο έτη 1,5 % 5 % Για κάθε επιπλέον έτος 1,5 % 3 % (;) Προκειμένου για συμβάσεις επί επιτοκίων, και εφόσον συναινούν οι εποπτικές τους αρχές, τα πιστωτικά ιδρύματα μπορούν να χρησιμοποιούν είτε την αρχική είτε την υπολειπόμενη προθεσμία .  Βήμα^β ): Τα αρχικά ανοίγματα που υπολογίζονται με αυτόν τον τρόπο πολλαπλασιάζονται με τους συντελεστές στάθμισης των αντισυμβαλλόμενων μερών που δίδονται στο άρθρο^6 .    ( 1 ) Ειδικά στις περιπτώσεις ανταλλαγών εκατέρωθεν κυμαινόμενων επιτοκίων στο ίδιο νόμισμα ( single-currency "floating/floating" interest rate swaps ), υπολογίζεται μόνο το τρέχον κόστος αντικαταστάσεως .   ΠΑΡΑΡΤΗΜΑ ΙΙΙ   ΕΙΔΗ ΣΤΟΙΧΕΙΩΝ ΕΚΤΟΣ ΙΣΟΛΟΓΙΣΜΟΥ ΠΟΥ ΣΧΕΤΙΖΟΝΤΑΙ ΜΕ ΕΠΙΤΟΚΙΑ ΚΑΙ ΤΙΜΕΣ ΣΥΝΑΛΛΑΓΜΑΤΟΣ  Συμβάσεις επί επιτοκίων - Ανταλλαγή επιτοκίων στο ίδιο νόμισμα ( Single-currency interest rate swaps ) - Ανταλλαγή μεταβλητών επιτοκίων διαφόρου φύσεως ( Basis swaps ) - Προθεσμιακές συμφωνίες επιτοκίου ( Forward rate agreements ) - Προθεσμιακές συμβάσεις επί επιτοκίου ( Interest rate futures ) - Συμβάσεις επί επιτοκίου με δικαίωμα επιλογής ( option ) που έχουν αγοραστεί - ιΑλλες συμβάσεις παρεμφερούς φύσεως Συμβάσεις επί τιμών συναλλάγματος - Ανταλλαγή επιτοκίων σε διαφορετικά νομίσματα ( Cross-currency interest rate swaps ) - Προθεσμιακές πράξεις επί συναλλάγματος ( Forward foreign exchange contracts ) - Προθεσμιακές συμβάσεις επί συναλλάγματος ( Currency futures ) - Συμβάσεις επί συναλλάγματος με δικαίωμα επιλογής ( option ) που έχουν αγοραστεί - ιΑλλες συμβάσεις παρεμφερούς φύσεως .


Avis juridique important

|

31999L0094

Οδηγία 1999/94/ΕΚ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 1999, για τις πληροφορίες που πρέπει να τίθενται στη διάθεση των καταναλωτών σχετικά με την οικονομία καυσίμου και τις εκπομπές CO2 όσον αφορά την εμπορία νέων επιβατηγών αυτοκινήτων

Επίσημη Εφημερίδα αριθ. L 012 της 18/01/2000 σ. 0016 - 0023

ΟΔΗΓΙΑ 1999/94/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥτης 13ης Δεκεμβρίου 1999για τις πληροφορίες που πρέπει να τίθενται στη διάθεση των καταναλωτών σχετικά με την οικονομία καυσίμου και τις εκπομτές CO2 όσον αφορά την εμπορία νέων επιβατηγών αυτοκινήτωνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1,την πρόταση της Επιτροπής(1),την γνώμη της Οικονομικής και Κοινωνικής Επιτροπής(2),Αποφασίζοντας με την διαδικασία του άρθρου 251 της συνθήκης(3),Εκτιμώντας τα ακόλουθα:(1) το άρθρο 174 της συνθήκης προβλέπει συνετή και ορθολογική χρησιμοποίηση των φυσικών πόρων· η ορθολογική χρήση της ενέργειας είναι ένα από τα κύρια μέσα με τα οποία μπορεί να επιτευχθεί ο στόχος αυτός και να μειωθεί η ρύπανση του περιβάλλοντος·(2) ο βασικός στόχος της σύμβασης-πλαισίου των Ηνωμένων Εθνών για τις κλιματικές μεταβολές είναι να επιτευχθεί σταθεροποίηση των συγκεντρώσεων αερίων θερμοκηπίου στην ατμόσφαιρα σε επίπεδο τέτοιο ώστε να προλαμβάνεται επικίνδυνη ανθρωπογενής παρεμβολή στο κλιματικό σύστημα·(3) κατά το πρωτόκολλο του Κυότο, επισυναπτόμενο στη συμφωνία-πλαίσιο του ΟΗΕ, που συμφωνήθηκε τον Δεκέμβριο 1997 στη διάσκεψη του Κυότο, η Κοινότητα δέχθηκε το στόχο μείωσης των εκπομπών της στην περίοδο 2008-2012, όσον αφορά μια δέσμη αερίων θερμοκηπίου, κατά 8 % εν σχέσει προς τα επίπεδα του 1990·(4) αναγνωρίζοντας τη σημασία των επιβατικών αυτοκινήτων ως πηγής εκπομπών CO2, η Επιτροπή πρότεινε κοινοτική στρατηγική μείωσης των εκπομπών CO2 από τα αυτοκίνητα αυτά και βελτίωσης της οικονομίας καυσίμων· στα συμπεράσματα της 25ης Ιουνίου 1996, το Συμβούλιο εξέφρασε ικανοποίηση για τη λύση της Επιτροπής·(5) η πληροφόρηση δραματίζει κεντρικό ρόλο στη λειτουργία των δυνάμεων της αγοράς και η παροχή ακριβών, συναφών και συγκρίσιμων πληροφοριών για την ειδική κατανάλωση καυσίμου και τις εκπομπές CO2 των επιβατηγών αυτοκινήτων μπορεί να επηρεάσει την επιλογή των καταναλωτών υπέρ των αυτοκινήτων χαμηλότερης κατανάλωσης τα οποία εκπέμπουν λιγότερο CO2 παροτρύνοντας έτσι τους κατασκευαστές να λαμβάνουν μέτρα ώστε να μειώνουν την κατανάλωση καυσίμου των αυτοκινήτων·(6) η παρουσία ετικετών στα μεταχειρισμένα αυτοκίνητα στα σημεία πώλησης θα μπορούσε να επηρεάσει τους αγοραστές νέων επιβατηγών αυτοκινήτων υπέρ των αυτοκινήτων με χαμηλή κατανάλωση, αφού αυτό το χαρακτηριστικό θα λαμβάνεται υπόψη κατά τη μεταπώληση του αυτοκινήτου· επομένως, ενδείκνυται, σε συνδυασμό με την πρώτη επανεξέταση της παρούσας οδηγίας, να αντιμετωπισθεί η περίπτωση να διευρυνθεί το πεδίο εφαρμογής και στα μεταχειρισμένα αυτοκίνητα που καλύπτονται από την οδηγία 93/116 της Επιτροπής, της 17ης Δεκεμβρίου 1993, για την προσαρμογή στην τεχνική πρόοδο της οδηγίας 80/1268/ΕΟΚ του Συμβουλίου σχετικά με την κατανάλωση καυσίμων των οχημάτων με κινητήρα(4)·(7) επομένως, είναι αναγκαίο να διαμορφωθεί μια ετικέτα οικονομίας καυσίμου για όλα τα νέα επιβατηγά αυτοκίνητα που επιδεικνύονται σ' ένα σημείο πώλησης·(8) η ετικέτα οικονομίας καυσίμου θα πρέπει να περιλαμβάνει πληροφορίες για την κατανάλωση καυσίμου και τις ειδικές εκπομπές CO2 που έχουν προσδιοριστεί σύμφωνα με τα εναρμονισμένα πρότυπα και τις μεθόδους οι οποίες προβλέπονται στην οδηγία 80/1268/ΕΟΚ, του Συμβουλίου, της 16ης Δεκεμβρίου 1980, σχετικά με το εκπεμπόμενο διοξείδιο του άνθρακα και την κατανάλωση καυσίμων των οχημάτων με κινητήρα(5)·(9) είναι αναγκαίο να διατίθενται υπό κατάλληλη μορφή συμπληρωματικές τυποποιημένες πληροφορίες για την κατανάλωση καυσίμου και τις ειδικές εκπομπές CO2, κάθε έκδοση νέου αυτοκινήτου, τόσο στο σημείο πώλησης όσο και από τον καθορισμένο φορέα κάθε κράτους μέλους· η πληροφόρηση αυτή μπορεί να είναι χρήσιμη στον καταναλωτή που αποφασίζει τι θα αγοράσει πριν εισέλθει στην έκθεση αυτοκινήτων, ή που επιλέγει να μην προσφύγει σε έμπορο αυτοκινήτων ή σε έκθεση για να αγοράσει αυτοκίνητο·(10) είναι σημαντικό να γνωστοποιούνται στους δυνητικούς πελάτες, τα πλέον αποδοτικά, από πλευράς καυσίμου, μοντέλα επιβατηγών αυτοκινήτων που διατίθενται μέσω του συγκεκριμένου σημείου πώλησης·(11) όλα τα διαφημιστικά έντυπα και, κατά περίπτωση, το άλλο διαφημιστικό υλικό, που χρησιμοποιούνται κατά την εμπορία νέων επιβατηγών αυτοκινήτων, θα πρέπει να περιλαμβάνει τα σχετικά δεδομένα κατανάλωσης καυσίμου και εκπομπών CO2 για τα οικεία μοντέλα επιβατηγών αυτοκινήτων τα οποία αφορά,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1Σκοπός της παρούσας οδηγίας είναι να διασφαλιαστεί ότι διατίθενται στους καταναλωτές πληροφορίες σχετικά με την οικονομία καυσίμου και τις εκπομπές CO2 νέων επιβατηγών αυτοκινήτων που προορίζονται για πώληση ή για χρηματοδοτική μίσθωση στην Κοινότητα, προκειμένου να μπορούν οι καταναλωτές να κάνουν την επιλογή τους ενημερωμένοι.Άρθρο 2Για τους σκοπούς της παρούσας οδηγίας νοείται ως:1. "επιβατηγό αυτοκίνητο": κάθε όχημα κατηγορίας Μ1, όπως ορίζεται στο παράρτημα ΙΙ της οδηγίας 70/156/ΕΟΚ(6), το οποίο υπάγεται στο πεδίο εφαρμογής της οδηγίας 80/1268/ΕΟΚ. Δεν περιλαμβάνονται τα οχήματα που υπάγονται στο πεδίο εφαρμογής της οδηγίας 92/61/ΕΟΚ(7), ούτε και τα οχήματα για ειδικούς σκοπούς, όπως ορίζονται στο σημείο ii) του άρθρου 4 παράγραφος 1 στοιχείο α) της οδηγίας 70/156/ΕΟΚ·2. "νέο επιβατηγό αυτοκίνητο": κάθε επιβατηγό αυτοκίνητο που δεν είχε πωληθεί προηγουμένως σε πρόσωπο που αγόρασε με σκοπό άλλο από το να το πωλήσει ή να το διαθέσει·3. "πιστοποιητικό πιστότητας": το πιστοποητικό που προσδιορίζεται στο άρθρο 6 της οδηγίας 70/156/ΕΟΚ·4. "σημείο πώλησης": τόπος, όπως κατάστημα στο οποίο εκτίθενται αυτοκίνητα ή υπαίθριος χώρος όπου παρουσιάζονται νέα επιβατηγά αυτοκίνητα ή προσφέρονται προς πώληση ή χρηματοδοτική μίσθωση στους δυνητικούς πελάτες. Οι εμπορικές εκθέσεις στις οποίες παρουσιάζονται στο κοινό νέα επιβατηγά αυτοκίνητα περιλαμβάνονται στον παρόντα ορισμό·5. "επίσημη κατανάλωση καυσίμου": η κατανάλωση καυσίμου για την οποία υπάρχει έγκριση τύπου από την αρμόδια αρχή σύμφωνα με τις διατάξεις της οδηγίας 80/1268/ΕΟΚ, μνημονεύεται στο παράρτημα VIII της οδηγίας 70/156/ΕΟΚ και επισυνάπτεται στο πιστοποιητικό έγκρισης ΕΚ τύπου οχήματος ή στο πιστοποιητικό πιστότητας. Στις περιπτώσεις που ένα μοντέλο αφορά ομάδα παραλλαγών ή/και εκδόσεων, η τιμή που θα γνωστοποιείται για την κατανάλωση καυσίμου αυτού του μοντέλου θα βασίζεται στην παραλλαγή ή/και την έκδοση με την υψηλότερη επίσημη κατανάλωση καυσίμου εντός της ομάδος·6. "επίσημες ειδικές εκπομπές CO2" για δεδομένο επιβατηγό αυτοκίνητο: οι εκπομπές CO2 που μετρούνται σύμφωνα με τις διατάξεις της οδηγίας 80/1268/ΕΟΚ, μνημονεύονται στο παράρτημα VIII της οδηγίας 70/156/ΕΟΚ, και επισυνάπτονται στο πιστοποιητικό έγκρισης τύπου ΕΚ ή στο πιστοποιητικό πιστότητας. Στις περιπτώσεις που ένα μοντέλο αφορά ομάδα αρκετών παραλλαγών ή/και εκδόσεων, οι τιμές που θα γνωστοποιούνται για τις εκπομπές CO2 υτού του μοντέλου θα βασίζονται στην παραλλαγή ή/και την έκδοση με τις υψηλότερες επίσημες εκπομπές CO2 εντός της ομάδος·7. "ετικέα οικονομίας καυσίμου": ετικέτα στην οποία περιλαμβάνεται ενημέρωση του καταναλωτή σχετικά με την επίσημη κατανάλωση καυσίμου και τις επίσημες ειδικές εκπομπές CO2 του αυτοκινήτου στο οποίο επικολλάται·8. "οδηγός οικονομίας καυσίμου": συλλογή των επίσημων δεδομένων κατανάλωσης καυσίμου και των επίσημων ειδικών εκπομπών CO2 για κάθε μοντέλο που διατίθεται στην αγορά νέων αυτοκινήτων·9. "διαφημιστικά έντυπα": όλο το έντυπο υλικό που χρησιμοποιείται για την εμπορία, διαφήμιση και προώθηση οχημάτων στο ευρύ κοινό. Περιλαμβάνει, τουλάχιστον, τεχνικά εγχειρίδια, φυλλάδια, διαφημίσεις σε εφημερίδες, περιοδικά και εμπορικό τύπο και αφίσες·10. "μάρκα": εμπορική επωνυμία του κατασκευαστή εμφαινομένη στο πιστοποιητικό πιστότητας και στην τεκμηρίωση έγκρισης τύπου·11. "μοντέλο": η εμπορική περιγραφή της μάρκας, του τύπου και, εάν υπάρχει και είναι σκόπιμο, της παραλλαγής και της έκδοσης ενός επιβατηγού αυτοκινήτου·12. "τύπος, παραλλαγή και έκδοση": τα διαφοροποιημένα οχήματα δεδομένης μάρκας που δηλώνονται από τον κατασκευαστή, όπως περιγράφονται στο παράρτημα ΙΙ Β της οδηγίας 70/156/ΕΟΚ, και εξατομικεύονται με αλφαριθμητικούς χαρακτήρες τύπου, παραλλαγής και έκδοσης.Άρθρο 3Τα κράτη μέλη διασφαλίζουν ότι επικολλάται ή τοποθετείται κοντά σε κάθε νέο μοντέλο επιβατηγού αυτοκινήτου στο χώρο πώλησης, κατά τρόπο ώστε να είναι ευδιάκριτη, ετικέτα οικονομίας καυσίμου και εκπομπών CO2 η οποία πληροί τις απαιτήσεις που προβλέπονται στο παράρτημα Ι.Άρθρο 4Με την επιφύλαξη της κατάρτισης, από μέρους της Επιτροπής, οδηγού Internet, σε κοινοτικό επίπεδο, τα κράτη μέλη διασφαλίζουν ότι συντάσσεται, ύστερα από διαβούλευση με τους κατασκευαστές, οδηγός οικονομίας καυσίμου και εκπομπών CO2· ο οδηγός συντάσσεται τουλάχιστον σε ετήσια βάση και σύμφωνα με τις απαιτήσεις του παραρτήματος ΙΙ. Ο οδηγός είναι συμπυκνωμένος, φορητός και δωρεάν για τους ενδιαφερομένους καταναλωτές τόσο στον χώρο πώλησης όσο και από καθορισμένο φορέα σε κάθε κράτος μέλος.Η αρχή ή οι αρχές που αναφέρονται στο άρθρο 8 μπορούν να συνεργάζονται για την προετοιμασία του οδηγού.Άρθρο 5Τα κράτη μέλη διασφαλίζουν ότι, για κάθε μάρκα οχήματος, εκτίθεται αφίσα (ή πίνακας) με κατάλογο των στοιχείων για την επίσημη κατανάλωση καυσίμου και για τις επίσημες ειδικές εκπομπές CO2 όλων των μοντέλων νέων επιβατηγών αυτοκινήτων που εκτίθενται ή προσφέρονται για πώληση ή για χρηματοδοτική μίσθωση είτε στο σημείο πώλησης, είτε με διαμεσολάβησή του. Τα στοιχεία αυτά αναρτώνται σε εμφανή θέση και σύμφωνα με τη μορφή που παρατίθεται στο παράρτημα ΙΙΙ.Άρθρο 6Τα κράτη μέλη διασφαλίζουν ότι όλα τα διαφημιστικά έντυπα περιέχουν τα στοιχεία για την επίσημη κατανάλωση καυσίμου και για τις επίσημες ειδικές εκπομπές CO2 των οικείων μοντέλων επιβατηγών αυτοκινήτων σύμφωνα με τις απαιτήσεις του παραρτήματος IV.Τα κράτη μέλη παρέχουν, εάν χρειαστεί, και άλλο διαφημιστικό υλικό, εκτός από τα προαναφερόμενα διαφημιστικά έντυπα, στο υποίο αναγράφονται οι επίσημες εκπομπές CO2 και η επίσημη κατανάλωση καυσίμου του συγκεκριμένου μοντέλου αυτοκινήτου.Άρθρο 7Τα κράτη μέλη διασφαλίζουν ότι δεν τίθενται να υπάρχουν στις ετικέτες, στους οδηγούς, στις αφίσες ή στο διαφημιστικό υλικό που αναφέρονται στα άρθρα 3, 4, 5 και 6 άλλα σήματα, σύμβολα ή επιγραφές σχετικά με την κατανάλωση καυσίμου ή τις εκπομπές CO2 που δεν πληρούν τις απαιτήσεις της παρούσας οδηγίας, εάν η παρουσία τους ενδέχεται να προκαλέσει σύγχυση στους δυνητικούς καταναλωτές νέων επιβατηγών αυτοκινήτων.Άρθρο 8Τα κράτη μέλη γνωστοποιούν στην Επιτροπή την αρμόδια αρχή ή αρχές που είναι υπεύθυνες για την εφαρμογή και τη λειτουργία του προγράμματος ενημέρωσης των καταναλωτcίν το οποίο περιγράφεται στην παρούσα οδηγία.Άρθρο 9Τυχόν τροποποιήσεις που απαιτούνται προκειμένου να προσαρμοστούν τα παραρτήματα της παρούσας οδηγίας, εγκρίνονται από την Επιτροπή σύμφωνα με τη διαδικασία που προβλέπεται στο άρθρο 10, ύστερα από διαβούλευση με τις ενώσεις καταναλωτών και τα λοιπά ενδιαφερόμενα μέρη.Προκειμένου να συμβάλει στην εν λόγω διαδικασία προσαρμογής, κάθε κράτος μέλος διαβιβάζει στην Επιτροπή, έως τις 31 Δεκεμβρίου 2003, έκθεση σχετικά με την αποτελεσματικότητα των διατάξεων της παρούσας οδηγίας, η οποία καλύπτει την περίοδο από την 18η Ιανουαρίου 2001 έως την 31η Δεκεμβρίου 2002. Η μορφή αυτής της έκθεσης καθορίζεται σύμφωνα με τη διαδικασία που προβλέπεται στο άρθρο 10, το αργότερο την... Ιανουαρίου 2004.Επιπλέον, η Επιτροπή, σύμφωνα με τη διαδικασία που προβλέπεται στο άρθρο 10, λαμβάνει μέτρα τα οποία αποσκοπούν:α) στον περαιτέρω προσδιορισμό της μορφής της ετικέτας που μνημονεύεται στο άρθρο 3, με τροποποίηση του παραρτήματος Ι·β) στον περαιτέρω προσδιορισμό των απαιτήσεων σχετικά με τον οδηγό που μνημονεύεται στο άρθρο 4, με σκοπό την κατά κατηγορίες κατάταξη των νέων μοντέλων αυτοκινήτων, επιτρέποντας έτσι την κατάρτιση καταλόγου με συγκεκριμένες κατηγορίες των μοντέλων ανάλογα με τις εκπομπές CO2 και την κατανάλωση καυσίμου, συμπεριλαμβανομένης μιας κατηγορίας όπου θα κατατάσσονται τα πλέον αποδοτικά ως προς την κατανάλωση καυσίμων νέα μοντέλα·γ) στη θέσπιση συστάσεων προκειμένου οι αρχές των διατάξεων περί διαφημιστικών εντύπων που μνημονεύονται στο άρθρο 6 πρώτη παράγραφος να εφαρμοστούν και σε άλλα μέσα ενημέρωσης και διαφημιστικό υλικό.Άρθρο 10ΕπιτροπήΗ Επιτροπή επικουρείται από επιτροπή αποτελούμενη από τους εκπροσώπους των κρατών μελών και στην οποία προεδρεύει αντιπρόσωπος της Επιτροπής.Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της όσον αφορά το σχέδιο αυτό εντός προθεσμίας που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Η γνώμη διατυπώνεται με την πλειοψηφία που προβλέπεται στο άρθρο 205 παράγραφος 2 της συνθήκης για την έγκριση αποφάσεων τις οποίες καλείται να λάβει το Συμβούλιο κατόπιν προτάσεως της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής.Όταν τα σχεδιαζόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.Εάν, μετά τη λήξη περιόδου τριών μηνών από την ημερομηνία υποβολής της πρότασης στο Συμβούλιο, το Συμβούλιο δεν έχει αποφασίσει, τα προτεινόμενα μέτρα θεσπίζονται από την Επιτροπή.Άρθρο 11Τα κράτη μέλη ορίζουν τις κυρώσεις σε περιπτώσεις παράβασης των εθνικών διατάξεων οι οποίες θεσπίζονται δυνάμει της παρούσας οδηγίας. Οι κυρώσεις πρέπει να είναι αποτελεσματικές, αναλογικές και αποτρεπτικές.Άρθρο 121. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία μέχρι την 18η Ιανουαρίου 2001 το αργότερο και ενημερώνουν αμέσως την Επιτροπή σχετικά.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομέρειες της αναφοράς αυτής καθορίζονται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των κύριων διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.Άρθρο 13Η παρούσα οδηγία αρχίζει να ισχύει την ημέρα δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 14Η οδηγία απευθύνεται στα κράτη μέλη.Βρυξέλλες, 13 Δεκεμβρίου 1999.Για το Ευρωπαϊκό ΚοινοβούλιοΗ ΠρόεδροςN. FONTAINEΓια το ΣυμβούλιοΟ ΠρόεδροςS. HASSI(1) ΕΕ C 305 της 3.10.1998, σ. 2 και ΕΕ C 83 της 25.3.1999, σ. 1.(2) ΕΕ C 40 της 15.2.1999, σ. 45.(3) Γνώμη του Ευρωπαϊκού Κοινοβουλίου της 17ης Δεκεμβρίου 1998 (ΕΕ C 98 της 9.4.1999, σ. 252)· κοινή θέση του Συμβουλίου, της 23ης Φεβρουαρίου 1999 (ΕΕ C 123 της 4.5.1999, σ. 1) και απόφαση του Ευρωπαϊκού Κοινοβουλίου, της 4ης Νοεμβρίου 1999 (δεν έχει ακόμα δημοσιευθεί στην Επίσημη Εφημερίδα).(4) ΕΕ L 329 της 30.12.1993, σ. 39.(5) ΕΕ L 375 της 31.12.1980, σ. 36· οδηγία όπως τροποποιήθηκε τελευταία από την οδηγία 93/116/ΕΚ της Επιτροπής.(6) Οδηγία 70/156/ΕΟΚ του Συμβουλίου, της 6ης Φεβρουαρίου 1970 περί προσεγγίσεως των νομοθεσιών των κρατών μελών που αφορούν στην έγκριση των οχημάτων με κινητήρα και των ρυμουλκουμένων τους (ΕΕ L 42 της 23.2.1970, σ. 1)· οδηγία όπως τροποποιήθηκε τελευταία από την οδηγία 98/91/ΕΚ του Ευρωπαϊκού Κοινοβουλίου και του Συμβουλίου (ΕΕ L 11 της 16.1.1999, σ. 25).(7) Οδηγία 92/61/ΕΟΚ του Συμβουλίου, της 30ής Ιουνίου 1970, περί εγκρίσεως τύπου των δικύκλων ή τρικύκλων οχημάτων με κινητήρα (ΕΕ L 225 της 10.8.1992, σ. 72)· οδηγία όπως τροποποιήθηκε από την πράξη προσχώρησης του 1994.ΠΑΡΑΡΤΗΜΑ ΙΠΕΡΙΓΡΑΦΗ ΤΗΣ ΕΤΙΚΕΤΑΣ ΟΙΚΟΝΟΜΙΑΣ ΚΑΥΣΙΜΟΥ ΚΑΙ ΕΚΠΟΜΠΩΝ CO2Τα κράτη μέλη διασφαλίζουν, τουλάχιστον, ότι στο έδαφός τους όλες οι ετικέτες οικονομίας καυσίμου:1. είναι σύμφωνες προς τυποποιημένη μορφή, ώστε να αναγνωρίζονται ευκολότερα από τους καταναλωτές·2. είναι διαστάσεων 297 mm × 210 mm (διαστάσεις Α4)·3. περιλαμβάνουν αναφορά στο μοντέλο και στον τύπο καυσίμου του επιβατηγού αυτοκινήτου στο οποίο τοποθετούνται·4. περιλαμβάνουν την αριθμητική τιμή της επίσημης κατανάλωσης καυσίμου και των επίσημων ειδικών εκπομπών CO2. Η τιμή της επίσημης κατανάλωσης καυσίμου εκφράζεται είτε σε λίτρα ανά 100 χιλιόμετρα (l/100 Km), είτε σε χιλιόμετρα ανά λίτρο (Km/l), είτε σε κατάλληλο συνδυασμό των ανωτέρω και αναγράφεται με ακρίβεια. ενός δεκαδικού ψηφίου. Η τιμή των επισήμων ειδικών εκπομπών CO2 πρέπει να εκφράζεται στρογγυλευμένη στον πλησιέστερο ακέραιο αριθμό, σε γραμμάρια ανά χιλιόμετρο (g/Km).Οι τιμές αυτές είναι δυνατόν να εκφράζονται σε διαφορετικές μονάδες (γαλόνια και μίλια) στο βαθμό που συμβιβάζονται με τις διατάξεις της οδηγίας 80/181/ΕΟΚ(1)·5. περιλαμβάνουν το ακόλουθο κείμενο σχετικά με την ύπαρξη του οδηγού κατανάλωσης καυσίμου και εκπομπών CO2: "Σε όλα τα σημεία πώλησης διατίθεται δωρεάν οδηγός οικονομίας καυσίμου και εκπομπών CO2, ο οποίος περιλαμβάνει στοιχεία για όλα τα μοντέλα νέων αυτοκινήτων·"6. περιλαμβάνουν το ακόλουθο κείμενο: "Επιπλέον της αποδοτικότητας ενός αυτοκινήτου από πλευράς κατανάλωσης καυσίμων, η συμπεριφορά του οδηγού, καθώς και άλλοι μη τεχνικοί παράγοντες παίζουν ρόλο στον προσδιορισμό της κατανάλωσης του καυσίμου και των εκπομπών CO2. Το CO2 είναι το κύριο αέριο θερμοκηπίου που ευθύνεται για την αύξηση της θερμοκρασίας του πλανήτη."(1) Οδηγία 80/181/ΕΟΚ, του Συμβουλίου, της 20ής Δεκεμβρίου 1979, περί προσεγγίσεως των νομοθεσιών των κρατών μελών των αναφερομένων στις μονάδες μετρήσεως και καταργήσεως της οδηγίας 71/354/ΕΟΚ (ΕΕ L 39 της 15.2.1980, σ. 40)· οδηγία όπως τροποποιήθηκε τελευταία από την οδηγία 89/617/ΕΟΚ (ΕΕ L 357 της 7.12.1989, σ. 28).ΠΑΡΑΡΤΗΜΑ ΙΙΠΕΡΙΓΡΑΦΗ ΤΟΥ ΟΔΗΓΟΥ ΟΙΚΟΝΟΜΙΑΣ ΚΑΥΣΙΜΟΥ ΚΑΙ ΕΚΠΟΜΠΩΝ CO2Τα κράτη μέλη διασφαλίζουν ότι ο οδηγός οικονομίας καυσίμου και εκπομπών CO2 περιλαμβάνει, τουλάχιστον, τις ακόλουθες πληροφορίες:1. κατάλογο όλων των νέων μοντέλων επιβατηγών αυτοκινήτων που διατίθενται προς αγορά εντός των κρατών μελών, σε ετήσια βάση, στον οποίο τα αυτοκίνητα συγκεντρώνονται ανά μάρκα, κατ' αλφαβητική σειρά. Εάν σε ένα κράτος μέλος ο κατάλογος ενημερώνεται περισσότερο από μια φορά ετησίως, τότε ο οδηγός θα πρέπει να περιέχει κατάλογο όλων των νέων μοντέλων επιβατηγών αυτοκινήτων που είναι διαθέσιμα κατά την ημερομηνία δημοσίευσης αυτής της ενημέρωσης·2. για κάθε μοντέλο που υπάρχει στον οδηγό, το είδος καυσίμου, την αριθμητική τιμή της επίσημης κατανάλωσης καυσίμου και των επισήμων ειδικών εκπομπών CO2. Η τιμή της επίσημης κατανάλωσης καυσίμου εκφράζεται είτε σε λίτρα ανά 100 χιλιόμετρα (l/10 km) είτε σε χιλιόμετρα ανά λίτρο (km/l) είτε σε κατάλληλο συνδυασμό των ανωτέρω και αναγράφεται με ακρίβεια ενός δεκαδικού ψηφίου. Η τιμή των επίσημων ειδικών εκπομπών CO2 εκφράζεται, στρογγυλευμένη στον πλησιέστερο ακέραιο αριθμό, σε γραμμάρια ανά χιλιόμετρο (g/Km).Οι τιμές αυτές είναι δυνατόν να εκφράζονται σε διαφορετικές μονάδες (γαλόνια και μίλια) στο βαθμό που συμβιβάζονται με τις διατάξεις της οδηγίας 80/181/ΕΟΚ·3. κατάλογο, σε εμφανές σημείο, των δέκα πλέον αποδοτικών από πλευράς κατανάλωσης καυσίμου μοντέλων νέων επιβατηγών αυτοκινήτων που κατατάσσονται κατ' αύξουσα τάξη ειδικών εκπομπών CO2 για κάθε τύπο καυσίμου. Ο κατάλογος πρέπει να περιλαμβάνει το μοντέλο, την αριθμητική τιμή της επίσημης κατανάλωσης καυσίμου και των επίσημων ειδικών εκπομπών CO2·4. συμβουλές προς τους οδηγούς ότι, εάν χρησιμοποιούν ορθά και συντηρούν τακτικά το όχημα καθώς και ανάλογα τον τρόπο που οδηγούν, αν δηλαδή, παραδείγματος χάριν, αποφεύγουν την επιθετική οδήγηση, ταξιδεύουν με μικρότερη ταχύτητα, προβλέπουν εγκαίρως την πέδηση, φουσκώνουν σωστά τα λάστιχα, μειώνουν τα χρονικά διαστήματα λειτουργίας του κινητήρα στο νεκρό σημείο, αποφεύγουν τη μεταφορά υπερβολικού βάρους κ.λπ., βελτιώνουν την κατανάλωση καυσίμου και μειώνουν τις εμπομπές CO2 του επιβατηγού τους αυτοκινήτου·5. εξήγηση των επιπτώσεων των εκπομπών αερίων θερμοκηπίου, της ενδεχόμενης αλλαγής του κλίματος και της σχέσης των παραγόντων αυτών με τα αυτοκίνητα, καθώς και αναφορά στις διάφορες επιλογές καυσίμου που προσφέρονται στους καταναλωτές και τις επιπτώσεις τους στο περιβάλλον βάσει των πλέον πρόσφατων επιστημονικών στοιχείων και των νομοθετικών απαιτήσεων·6. αναφορά στο στόχο της Κοινότητας όσον αφορά τη μέση εκπομπή CO2 των νέων επιβατηγών αυτοκινήτων και στην ημερομηνία κατά την οποία θα πρέπει να έχει επιτευχθεί αυτός ο στόχος·7. αναφορά στον οδηγό Internet της Επιτροπής για την οικονομία καυσίμου και τις εκπομπές CO2, εφόσον αυτός υπάρχει.ΠΑΡΑΡΤΗΜΑ ΙΙΙΠΕΡΙΓΡΑΦΗ ΤΗΣ ΑΦΙΣΑΣ ΠΟΥ ΕΚΤΙΘΕΤΑΙ ΣΤΟ ΣΗΜΕΙΟ ΠΩΛΗΣΗΣΤα κράτη μέλη διασφαλίζουν ότι η αφίσα (ή οι αφίσες) πληροί(-ούν), τουλάχιστον, τις ακόλουθες ελάχιστες απαιτήσεις:1. έχουν ελάχιστες διαστάσεις 70 cm × 50 cm·2. οι πληροφορίες στην αφίσα θα πρέπει να είναι ευανάγνωστες·3. τα μοντέλα επιβατηγών αυτοκινήτων πρέπει να συγκεντρώνονται ανά ομάδες και να κατατάσσονται σε κατάλογο χωριστά, σύμφωνα, με τον τύπο καυσίμου (π.χ. πετρέλαιο ή ντίζελ). Για κάθε τύπο καυσίμου, τα μοντέλα διαβαθμίζονται κατά αύξουσα τάξη εκπομπών CO2, με το μοντέλο με τη χαμηλότερη επίσημη κατανάλωση τοποθετημένο στην κορυφή του καταλόγου·4. για κάθε μοντέλο επιβατηγού αυτοκινήτου που περιλαμβάνεται στον κατάλογο, αναγράφεται η αριθμητική τιμή της επίσημης κατανάλωσης καυσίμου και των επίσημων ειδικών εκπομπών CO2. Η τιμή της επίσημης κατανάλωσης καυσίμου εκφράζεται είτε σε λίτρα ανά 100 χιλιόμετρα (l/100 km), είτε σε χιλιόμετρα ανά λίτρο (km/l), είτε σε κατάλληλο συνδυασμό των ανωτέρω και αναγράφεται με ακρίβεια ενός δεκαδικού ψηφίου. Η τιμή των επίσημων ειδικών εκπομπών CO2 εκφράζεται, στρογγυλευμένη στον πλησιέστερο ακέραιο αριθμό, σε γραμμάρια ανά χιλιόμετρο (g/km).Οι τιμές αυτές είναι δυνατόν να εκφράζονται σε διαφορετικές μονάδες (γαλόνια και μίλια) στο βαθμό που συμβιβάζονται με τις διατάξεις της οδηγίας 80/181/ΕΟΚ.Κατωτέρω παρουσιάζεται μια προτεινόμενη μορφή:>PIC FILE= "L_2000012EL.002202.EPS">5. η αφίσα περιλαμβάνει το ακόλουθο κείμενο σχετικά με τη διαθεσιμότητα του οδηγού οικονομίας καυσίμου και εκπομπών CO2: "Σε όλα τα σημεία πώλησης διατίθεται δωρεάν οδηγός οικονομίας καυσίμου και εκπομπών CO2 όλων των νέων επιβατηγών αυτοκινήτων"·6. η αφίσα περιλαμβάνει το ακόλουθο κείμενο: "Επιπλέον της αποδοτικότητας ενός αυτοκινήτου από πλευράς κατανάλωσης καυσίμων, η συμπεριφορά του οδηγού, καθώς και άλλοι μη τεχνικοί παράγοντες παίζουν ρόλο στον προσδιορισμό της κατανάλωσης του καυσίμου και των εκπομπών CO2. Το CO2 είναι το κύριο αέριο θερμοκηπίου που ευθύνεται για την αύξηση της θερμοκρασίας του πλανήτη"·7. η αφίσα ενημερώνεται πλήρως τουλάχιστον ανά εξάμηνο. Μεταξύ δύο αναθεωρήσεών της, τα νέα αυτοκίνητα προστίθενται στο κάτω μέρος του καταλόγου.ΠΑΡΑΡΤΗΜΑ IVΠΑΡΟΧΗ ΣΤΟΙΧΕΙΩΝ ΓΙΑ ΤΗΝ ΚΑΤΑΝΑΛΩΣΗ ΚΑΥΣΙΜΟΥ ΚΑΙ ΤΙΣ ΕΚΠΟΜΠΕΣ CO2 ΣΤΑ ΔΙΑΦΗΜΙΣΤΙΚΑ ΕΝΤΥΠΑΤα κράτη μέλη διασφαλίζουν ότι όλα τα διαφημιστικά έντυπα περιλαμβάνουν τα επίσημα στοιχεία σχετικά με την κατανάλωση καυσίμου και τις επίσημες ειδικές εκπομπές CO2 των οικείων οχημάτων. Οι πληροφορίες αυτές θα πρέπει, τουλάχιστον, να πληρούν τις ακόλουθες απαιτήσεις:1. να είναι ευανάγνωστες και εξίσου εμφανείς με το κύριο μέρος των πληροφοριών που περιλαμβάνονται στο διαφημιστικό έντυπο·2. να γίνονται εύκολα κατανοητές, ακόμη και με μια γρήγορη ματιά·3. να παρέχουν στοιχεία για την επίσημη κατανάλωση καυσίμου όλων των διαφορετικών μοντέλων αυτοκινήτων που περιλαμβάνονται στο διαφημιστικό υλικό. Εάν περιλαμβάνονται περισσότερα από ένα μοντέλα, τότε είναι δυνατό είτε να αναγράφονται τα στοιχεία για την επίσημη κατανάλωση καυσίμου όλων των μοντέλων, είτε να αναφέρεται η μεγαλύτερη και η μικρότερη κατανάλωση καυσίμου. Η κατανάλωση καυσίμου εκφράζεται είτε σε λίτρα ανά 100 χιλιόμετρα (l/100 km), είτε σε χιλιόμετρα ανά λίτρο (km/l), είτε σε κατάλληλο συνδυασμό των ανωτέρω. Όλα τα αριθμητικά στοιχεία αναγράφονται με ακρίβεια ενός δεκαδικού ψηφίου.Οι τιμές αυτές είναι δυνατόν να εκφράζονται σε διαφορετικές μονάδες (γαλόνα και μίλια) στο βαθμό που συμβιβάζονται με τις διατάξεις της οδηγίας 80/181/ΕΟΚ.Εάν στο διαφημιστικό υλικό αναφέρεται μόνο η εμπορική επωνυμία της μάρκας και όχι συγκεκριμένο μοντέλο, τότε δεν είναι απαραίτητο να παρέχονται στοιχεία για την κατανάλωση καυσίμου.


Avis juridique important

|

31989L0458

Οδηγία 89/458/ΕΟΚ του Συμβουλίου της 18ης Ιουλίου 1989 για την τροποποίηση, όσον αφορά τα ευρωπαϊκά πρότυπα εκπομπής για αυτοκίνητα κυβισμού μικρότερου των 1.400 cm3, της οδηγίας 70/220/ΕΟΚ περί προσεγγίσεως των νομοθεσιών των κρατών μελών σχετικά με τα μέτρα που πρέπει να ληφθούν κατά της ατμοσφαιρικής ρύπανσης από εκπομπές οχημάτων με κινητήρα

Επίσημη Εφημερίδα αριθ. L 226 της 03/08/1989 σ. 0001 - 0003 Φινλανδική ειδική έκδοση: Κεφάλαιο 13 τόμος 19 σ. 0059  Σουηδική ειδική έκδοση: Κεφάλαιο 13 τόμος 19 σ. 0059

ΟΔΗΓΙΑ ΤΟΥ ΣΥΜΒΟΥΛΙΟΥ της 18ης Ιουλίου 1989 για την τροποποίηση, όσον αφορά τα ευρωπαϊκά πρότυπα εκπομπής για αυτοκίνητα κυβισμού μικρότερου των 1^400^cm 3, της οδηγίας 70/220/ΕΟΚ περί προσεγγίσεως των νομοθεσιών των κρατών μελών σχετικά με τα  μέτρα που πρέπει να ληφθούν κατά της ατμοσφαιρικής ρύπανσης από εκπομπές οχημάτων με κινητήρα ( 89/458/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο^100^Α,  την πρόταση της Επιτροπής^(1 ),  Σε συνεργασία με το Ευρωπαϊκό Κοινοβούλιο^(2 ),  ιΕχοντας υπόψη τη γνώμη της Οικονομικής και Κοινωνικής Επιτροπής^(3 ),  Εκτιμώντας :  ότι είναι σημαντικό να ληφθούν μέτρα με σκοπό τη βαθμιαία ολοκλήρωση της εσωτερικής αγοράς μέχρι την 31η Δεκεμβρίου 1992  ότι η αγορά αυτή θα καλύπτει ένα χώρο χωρίς εσωτερικά σύνορα στον οποίο θα διασφαλίζεται η ελεύθερη κυκλοφορία των εμπορευμάτων,  των προσώπων, των υπηρεσιών και των κεφαλαίων  ότι το πρώτο πρόγραμμα δράσης της Κοινότητας για την προστασία του περιβάλλοντος, που εγκρίθηκε από το Συμβούλιο στις 22 Νοεμβρίου 1973, ζητούσε να ληφθούν υπόψη οι πρόσφατες επιστημονικές κατακτήσεις σχετικά με την καταπολέμηση της ατμοσφαιρικής  ρύπανσης που προξενείται από καυσαέρια οχημάτων με κινητήρα και να τροποποιηθούν ανάλογα οι οδηγίες που έχουν μέχρι τώρα εκδοθεί   ότι το τρίτο πρόγραμμα δράσης προβλέπει την καταβολή πρόσθετων προσπαθειών για μια σημαντική ελάττωση του σημερινού επιπέδου των εκπομπών των ρύπων που προέρχονται από οχήματα με κινητήρα  ότι η οδηγία 70/220/ΕΟΚ^(4 ), όπως τροποποιήθηκε τελευταία από την οδηγία 88/436/ΕΟΚ^(5 ), ορίζει τις οριακές τιμές του μονοξειδίου του άνθρακα και των εκπομπών υδρογονανθράκων μετά από ατελή καύση στους κινητήρες  ότι αυτές οι οριακές τιμές μειώθηκαν  αρχικά με την οδηγία 74/290 /ΕΟΚ^(6 ) και συμπληρώθηκαν, σε συμφωνία με την οδηγία 77/102/ΕΟΚ^( 7 ), με αποδεκτές οριακές τιμές εκπομπών οξειδίου του αζώτου  ότι οι οριακές τιμές γι' αυτούς τους τρεις ρύπους ελαττώθηκαν διαδοχικά με τις οδηγίες  78/665/ΕΟΚ^(8 ), 83/351/ΕΟΚ^(9 ) και 88 /76/ΕΟΚ^(10 ) και ότι οι οριακές τιμές των εκπομπών σωματιδιακών ρύπων από τους κινητήρες ντίζελ ορίστηκαν με την οδηγία 88/436 /ΕΟΚ  ότι οι σχετικές εργασίες της Επιτροπής έδειξαν ότι η Ευρωπαϊκή Κοινότητα σήμερα διαθέτει ή τελειοποιεί τις τεχνολογίες οι οποίες θα επιτρέψουν μια πρόσθετη ελάττωση των εν λόγω οριακών τιμών για όλες τις κατηγορίες κυβισμού των κινητήρων  ότι πρέπει να καταβληθεί ιδιαίτερη προσπάθεια για την προώθηση των καθαρών τεχνολογιών όσον αφορά τα οχήματα με κινητήρα, στα πλαίσια του προγράμματος έρευνας για την ανάπτυξη των νέων τεχνολογιών  ; ; ; ; ; ; ότι, για να επιτευχθεί το μεγαλύτερο δυνατό όφελος για το ευρωπαϊκό περιβάλλον και ταυτόχρονα για να εξασφαλισθεί η ομοιογένεια της αγοράς, απαιτείται η εφαρμογή αυστηρότερων ευρωπαϊκών προτύπων τα οποία θα βασίζονται στην ολική εναρμόνιση και θα είναι  τουλάχιστον εξίσου αυστηρά με εκείνα που ισχύουν στις Ηνωμένες Πολιτείες της Αμερικής και εκείνα που ψηφίστηκαν από το Ευρωπαϊκό Κοινοβούλιο  ότι αυτές οι οριακές τιμές βασίζονται σε διαδικασίες ελέγχου που σήμερα καθορίζονται στην οδηγία 70/220/ΕΟΚ και  θα πρέπει να επανεξεταστούν όταν αυτή η διαδικασία συμπληρωθεί, με μια πρόσθετη δοκιμασία ελέγχου υπό συνθήκες οδήγησης εκτός κατοικημένων περιοχών  ότι, δεδομένου του σημαντικού ρόλου των ρυπαντικών εκπομπών που προέρχονται από οχήματα με κινητήρα και της συμβολής αυτών των εκπομπών στα καυσαέρια που ευθύνονται για το φαινόμενο του θερμοκηπίου, πρέπει να σταθεροποιηθούν και κατόπιν να ελαττωθούν  κυρίως οι εκπομπές CO2 σύμφωνα με την από 24ης Μαΐου 1989 απόφαση του διοικητικού συμβουλίου του Προγράμματος των Ηνωμένων Εθνών για το Περιβάλλον ( UNEP ), και ιδίως με το σημείο 11 στοιχείο δ ) της απόφασης αυτής,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :    Άρθρο 1 Το παράρτημα Ι της οδηγίας 70/220/ΕΟΚ τροποποιείται ως εξής :  1 . ^Στο σημείο 5.2.1.1.4, η τελευταία σειρά του πίνακα αντικαθίσταται ως εξής :  "C< 1,400   19   5,    -".  2 . ^Στο σημείο 7.1.1.1, η τελευταία σειρά του πίνακα αντικαθίσταται ως εξής :  "C< 1,400   22   5,8   -".  Άρθρο 2 1 .  Από 1ης Ιανουαρίου 1990 κανένα κράτος μέλος δεν μπορεί, για λόγους σχετικούς με τη ρύπανση της ατμόσφαιρας από εκπομπές κινητήρων κυβισμού μικρότερου των 1^400 cm 3 :  - ούτε να αρνηθεί την έγκριση τύπου ΕΟΚ, την έκδοση του εγγράφου που αναφέρεται στο άρθρο 10 παράγραφος^1 τελευταία περίπτωση της οδηγίας 70/156/ΕΟΚ^(11 ), όπως τροποποιήθηκε τελευταία από την οδηγία 87/403/ΕΟΚ^(12 ), ή τη χορήγηση έγκρισης εθνικού τύπου  για ένα τύπο οχήματος με κινητήρα,  - ούτε να απαγορεύσει να τεθούν για πρώτη φορά σε κυκλοφορία οχήματα,  στις περιπτώσεις όπου οι εκπομπές αυτού του τύπου οχημάτων με κινητήρα ή αυτών των οχημάτων πληρούν τις απαιτήσεις της οδηγίας 70 /220/ΕΟΚ, όπως τροποποιείται από την παρούσα οδηγία .   2 .  Από 1ης Ιουλίου 1992, όσον αφορά τους τύπους των οχημάτων που φέρουν κινητήρα κυβισμού μικρότερου των 1^400^cm=, τα κράτη μέλη :  - δεν μπορούν πλέον να εκδίδουν το έγγραφο που προβλέπεται στο άρθρο^10 παράγραφος^1 τελευταία περίπτωση της οδηγίας 70/156/ΕΟΚ για ένα τύπο οχήματος με κινητήρα,  - θα αρνούνται την εθνική έγκριση για ένα τύπο οχήματος με κινητήρα,  οι εκπομπές του οποίου δεν είναι σύμφωνες με τα παραρτήματα της οδηγίας 70/220/ΕΟΚ, όπως τροποποιείται από την παρούσα οδηγία .  3 .  Από 31ης Δεκεμβρίου 1992, όσον αφορά τα οχήματα που φέρουν κινητήρα κυβισμού κάτω των 1^400 cm=, τα κράτη μέλη απαγορεύουν να τίθενται σε κυκλοφορία οχήματα οι εκπομπές των οποίων δεν είναι σύμφωνες με τα παραρτήματα της οδηγίας 70/220/ΕΟΚ, όπως  τροποποιείται από την παρούσα οδηγία .  Άρθρο 3 Τα κράτη μέλη μπορούν να προβλέψουν φορολογικά κίνητρα για τα οχήματα που καλύπτονται από την παρούσα οδηγία . Τα κίνητρα αυτά πρέπει να πληρούν τις διατάξεις της συνθήκης καθώς και τις ακόλουθες προϋποθέσεις :  - πρέπει να ισχύουν για το σύνολο της εθνικής παραγωγής αυτοκινήτων καθώς και για τα οχήματα που εισάγονται για να διατεθούν στην αγορά κράτους μέλους και διαθέτουν εξοπλισμό ανταποκρινόμενο εκ των προτέρων στα ευρωπαϊκά πρότυπα που θα πρέπει να  τηρούνται το 1992,  - θα πάψουν να ισχύουν μόλις τεθούν υποχρεωτικά σε ισχύ οι τιμές εκπομπής που καθορίζονται στο άρθρο 2 παράγραφος 3 για τα νέα οχήματα,  - πρέπει να έχουν ύψος, για κάθε είδος οχήματος, αισθητά κατώτερο από το πραγματικό κόστος των εξοπλισμών που προστίθενται για την τήρηση των καθορισμένων τιμών και της εγκατάστασής τους στο όχημα .  Η Επιτροπή πρέπει να ενημερώνεται έγκαιρα για τα σχέδια που αποβλέπουν σε θέσπιση ή τροποποίηση των φορολογικών κινήτρων του πρώτου εδαφίου, ώστε να της είναι δυνατόν να υποβάλλει τις παρατηρήσεις της .  Άρθρο 4 Τα κράτη μέλη θεσπίζουν τις νομικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία πριν από την 1η Ιανουαρίου 1990 . Ενημερώνουν αμέσως σχετικά την Επιτροπή .  Άρθρο 5 Πριν από το τέλος του 1990 το Συμβούλιο αποφασίζει με ειδική πλειοψηφία, βάσει πρότασης της Επιτροπής :  - να ευθυγραμμίσει τις διατάξεις για τα οχήματα που φέρουν κινητήρα κυβισμού άνω των 1^400 cm= προς τις ημερομηνίες και τα πρότυπα που αναφέρονται στην παρούσα οδηγία, βάσει βελτιωμένης ευρωπαϊκής διαδικασίας δοκιμής, η οποία συμπεριλαμβάνει δοκιμή υπό  συνθήκες οδήγησης εκτός κατοικημένων περιοχών,  - να ενσωματώσει στα πλαίσια της βελτιωμένης αυτής ευρωπαϊκής διαδικασίας δοκιμής τις οριακές τιμές που προβλέπει η παρούσα οδηγία για τα οχήματα με κινητήρα κυβισμού κάτω των 1^400 cm =.  Άρθρο 6 Το Συμβούλιο, βάσει πρότασης της Επιτροπής που λαμβάνει υπόψη τα αποτελέσματα των τρεχουσών εργασιών σχετικά με το φαινόμενο του θερμοκηπίου, αποφασίζει με ειδική πλειοψηφία τη λήψη μέτρων για τον περιορισμό των εκπομπών CO2 από οχήματα με κινητήρα .  Άρθρο 7 Η παρούσα οδηγία απευθύνεται στα κράτη μέλη .   Βρυξέλλες, 18 Ιουλίου 1989 .  Για το Συμβούλιο Ο Πρόεδρος R . DUMAS  ( 1 ) ΕΕ αριθ . C 56 της 27.^2.^1988, σ . 9 και ΕΕ αριθ . C 134 της 31.^5.^1989, σ . 8 . ( 2 ) ΕΕ αριθ . C 262 της 10.^10.^1988, σ . 8 και ΕΕ αριθ . C 120 της 16.^5.^1989 . ( 3 ) ΕΕ αριθ . C 208 της 8.^8.^1988, σ . 7.(4 ) ΕΕ αριθ . L 76 της 6.^4.^1970, σ . 1.(5 ) ΕΕ αριθ . L 214 της 6.^8.^1988, σ . 1.(6 ) ΕΕ αριθ . L 159 της 15.^6.^1974, σ . 61.(7 ) ΕΕ αριθ . L 32 της 3.^2.^1977, σ . 32.(8 ) ΕΕ αριθ . L 223 της 14.^8.^1978, σ . 48.(9 ) ΕΕ  αριθ . L 197 της 20.^7.^1983, σ . 1 . ( 10 ) ΕΕ αριθ . L 36 της 9.^2.^1988, σ . 1.(11 ) ΕΕ αριθ. L 42 της 23.^2.^1970, σ . 1 . ( 12 ) ΕΕ αριθ . L 220 της 8.^8.^1987, σ . 44 .